qundao/data-zh-poetry huggingface dataset:
驾幸西山
作者：屠应埈
朝代：明
体裁：七言律诗

行宫迢递接仙台，郭外骖驿羽骑来。山护皇舆千嶂合，天临宸极五云开。春留翠柳供行幄，香引繁花献寿杯。独愧周南流滞者，侍臣遥羡柏梁才。
高阳行
作者：屠应埈
朝代：明

君不见高阳酒徒气若虹，酒酣仗剑谒沛公。褒衣侧注反遭骂，竖儒瞋目称而翁。军门拾谒使者入，麾矛雪足来趋风。儒冠自昔为人下，豪士累累走中野。公卿半属舞刀人，尘埃谁是弹冠者。侯门峨峨仁义存，金貂白玉多殊恩。九逵车马若霆击，中台咳吐如春温。丈夫风云不自致，宁能咿嚘龌龊趋华轩。菁山先生真崛奇，文章重世光陆离。悬黎结牜世莫识，《阳春》、《白雪》和者谁？忆昔予为门下士，诸子森森并兰峙。白昼行歌秦驻云，醉后清心越溪水。即今已及十余年，人事升沉岂堪纪。凤仪未上金门书，吕生尚曳东郭履。逢掖虽负鸿渐翼，失势青云未能举。去年有诏收骏骨，霜蹄十蹶始一起。先生岂是百里才，骥伏盐车垂两耳。几年卧游湘水东，洞庭云梦清若空。青蝇营营止丛棘，白露飒飒摧孤桐。长安春半气犹烈，上林木冰柳条折。潞水方舟不得行，匹马萧萧践冰雪。高阳客舍行人疏，糜珠斧桂为晨裤。天寒苜蓿芽未茁，夜深鼯鼬时相呼。鹄袍诸生半僵卧，玉署谈经能听无。君不见黄金峨峨千尺台，昭王乐毅俱蒿莱。渐离击筑已绝响，荆卿易水歌空哀。吁嗟乎！人生得失何须数，尊前俯仰成今古。时来北阙系金鱼，归去南山射猛虎。
高阳行赠范司成菁山
作者：屠应埈
朝代：明
体裁：古风

君不见高阳酒徒气若虹，酒酣仗剑谒沛公。褒衣侧注反遭骂，竖儒瞋目称而翁。军门拾谒使者入，麾予雪足来趋风。儒冠自昔为人下，豪士累累走中野。公卿半属鼓刀人，尘埃谁是弹冠者。侯门峨峨仁义存，金貂白玉多殊恩。九逵车马若霆击，中台咳吐如春温。丈夫风云不自致，宁能咿嚘龌龊趋华轩。菁山先生真握奇，文章垂世光陆离。悬黎结绿世莫识，《阳春》、《白雪》和者谁。忆昔予为门下士，诸子森森并兰峙。白昼行歌秦驻云，醉后清心越溪水。即今巳及十馀年，人事升沉岂堪纪。凤仪未上金门书，吕甥尚曳东郭履。埈也虽负鸿渐翼，失势青云未能举。去年有诏收骏骨，沉咸十蹶始一起。先生岂是百里才，骥伏盐车垂两耳。几年卧游湘水东，洞庭云梦清若空。青蝇营营止丛棘，白露飒飒摧孤桐。长安春半气犹烈，上林水冰柳条折。潞水拿舟不得行，匹马萧萧践冰雪。高阳客舍行人疏，糜珠斧桂为晨餔。天寒苜蓿芽未茁，夜深鼯鼠时相呼。鹄袍诸生半僵卧，玉署谈经能听无。君不见黄金峨峨千尺台，昭王乐毅俱蒿莱。渐离击筑已绝响，荆卿易水歌空哀。吁嗟乎人生得失何须数，尊前俛仰成今古。时来北阙系金鱼，归去南山射猛虎。
朝陵
作者：屠应峻
朝代：明
体裁：七言律诗

本朝宫寝居庸北，百二河山枕上都。隧道阴阴连大漠，金舆寂寂閟蓬壶。天留碣石为华表，水绕桑乾作鼎湖。欲写神功镌峄颂，穷崖绝壁倚天孤。
赠歌童
作者：屠应韶
朝代：明
体裁：五言绝句

弱质偏姚冶，清歌意独新。未须闻别调，梁上已飞尘。
田家即事
作者：屠惟忠
朝代：明
体裁：五言律诗

小圃联茅屋，疏篱护水门。寒风催落木，野色散朝暾。刈稻腰䥥出，祈神社鼓喧。坐看放犊去，溪步入前村。
三妇艳
作者：屠本畯
朝代：明
体裁：古风

大妇年二九，采莲南湖口。不爱莲成花，但爱莲成藕。中妇二八龄，濯锦艳江清。鸳鸯七十二，罗列短长汀。少妇十五馀，颜色正敷腴。提笼采桑叶，掩映紫罗襦。杂佩何锵锵，三妇婉清扬。丈人勿遽起，调弦夜未央。
不必行
作者：屠本畯
朝代：明
体裁：古风

骑不必紫骅骝，交不必豪侠游。骅骝世上空有声，豪侠世上空有名。不如我自为我卿，自卿世上方能称太平。我亦千金曾结客，如今客反向我射。我亦四座客长满，如今客反诮而筦。我今无言客且归，劝客弗嗔我所为。
丙戌秋上陵
作者：屠本畯
朝代：明
体裁：七言律诗

君王寝殿锁山椒，肃肃瑶城枕玉桥。廿里松楸微漏日，九天云雾尽飞涛。燕山御气时时度，幽府神祇夜夜朝。穆穆千官支笏处，若闻灵佩下清宵。
中妇织流黄
作者：屠本畯
朝代：明
体裁：古风

中妇织流黄，少妇理瑶瑟。君心别有私，何知丽与则。丽则各自芳，兰膏各自泽。君尚为我怜，银屏以永夕。织黄莫乱挦，理瑟莫乱音。河鱼治三刀，历历伤中心。
九日李实甫别驾惠名酒
作者：屠本畯
朝代：明
体裁：五言律诗

偶似渊明隐，归从栗里开。囊萸青嶂返，送酒白衣来。斟酌吟诗伴，招邀待月杯。使君有佳饷，那可独醒回。
任城太白楼怀沈嘉则
作者：屠本畯
朝代：明
体裁：七言律诗

高楼一上白衣寒，户外朝霞正可餐。明月关河无浊酒，故人天地有黄冠。谪仙去后谁能似，彩笔年来老自看。若是五湖堪避世，为余天际报飞翰。
会稽道中少憩
作者：屠本畯
朝代：明

鸟道纡回入，千岩绿树低。转留空翠处，少憩石桥西。别涧潺湲泻，丛林桑扈啼。坐看凫与鹿，引子过前溪。
偶然作效唐白傅体
作者：屠本畯
朝代：明
体裁：七言律诗

裋褐芒鞋紫箨冠，江皋步屧未蹒跚。少为掾吏称三语，老爱蹲䲭饱一柈。草阁独凭无厉屐，萧斋寄傲有猗兰。桃花酒舍今稀过，不遣傍人为索瘢。
入会稽
作者：屠本畯
朝代：明
体裁：五言律诗

会稽称大郡，风壤旧京华。绿水潆南镇，高城绕若耶。都中输竹箭，山上起官衙。但恐芳荪歇，扁舟问浣纱。
入山
作者：屠本畯
朝代：明
体裁：七言绝句

醉弄潺湲日未斜，更从看竹过山家。坐来春色深如许，开尽峰前踯躅花。
写怀
作者：屠本畯
朝代：明
体裁：古风

献岁始发春，吾将遵归辙。袅袅白藏至，犹然昧初服。髭发不护人，�其来向白。疏麻居然改，遗远将谁适。艳歌何可尝，坐令岁华迫。善御非良工，善鞭非良策。不如纫幽兰，芳馨以自怿。
前有尊酒行
作者：屠本畯
朝代：明
体裁：古风

前有尊酒，起为君寿。君寿高如陵，我酒多如渑。如渑之酒清且旨，君心不保能终始。君心终始那得知，如渑之酒空自治。上有明月不照汝心，前有尊酒徒劳我斟。君不见一言不合干戈起，只在殷勤一杯里。魏其武安今已死，千古相争竟谁是，我今不言君且止。
同余丙仲泛城南陂二首·其一
作者：屠本畯
朝代：明
体裁：五言律诗

泛赏下南陂，舟行日自移。千林悬紫箨，十里卧青鹥。进渚将吴舫，行歌命楚儿。谁能鼓桂楫，顷刻到天池。
同余丙仲泛城南陂二首·其二
作者：屠本畯
朝代：明
体裁：五言律诗

宛转度江城，平田见水耕。远从青镜转，轻载白云行。浦树平于席，林禽啭似莺。沧浪随处好，于此濯吾缨。
同杜苍舒入大雷山访汪长文
作者：屠本畯
朝代：明
体裁：五言律诗

重来寻谷口，万壑转分明。枫叶兼山赤，岚光接涧平。香生橡栗饭，霜老芋魁羹。避世他年事，诛茅共此生。
吴娃
作者：屠本畯
朝代：明
体裁：古风

吴娃如白雪，妆成薄膏泽。若使吴王见，不爱西施色。西施入吴宫，吴俗遂成风。至今阊门女，效颦安可穷。鱼戏莲叶北，侬住莲叶西。阊门三五夕，流月到耶溪。
寄白门
作者：屠本畯
朝代：明
体裁：古风

二十馀年别旧京，山容水滟转含情。春从燕子矶头媚，月到乌衣巷口明。凭风寄信藏乌处，杨柳如今几树生。
感事·其一
作者：屠本畯
朝代：明
体裁：五言律诗

十载忧时泪，今年洒更多。前星宵渐远，边檄日频过。无计舒蜣臂，空悬扣角歌。素餐吾却愧，为日已蹉跎。
感事·其三
作者：屠本畯
朝代：明
体裁：五言律诗

忆罢朝参礼，优游已四年。我皇非自逸，借箸每难前。卒悍竿旗揭，民贫室磬悬。恨无经济术，矫首问高天。
感事·其二
作者：屠本畯
朝代：明
体裁：五言律诗

况值龙蛇岁，躬逢离乱愁。世平清议重，时至杞人忧。上策收豪俊，天心叶圣谋。不过严赏罚，尅日偃戈矛。
感事·其四
作者：屠本畯
朝代：明
体裁：五言律诗

天子资清穆，群凶起绿林。支离天下事，激切小臣心。箕服寻常艳，交梨不可寻。三年占象纬，脉脉到如今。
无题
作者：屠本畯
朝代：明
体裁：七言排律

当时月户易流连，今日云窗更可怜。惯弄参差回凤管，爱歌婉转动鹍弦。镜屏斜倚星为海，藻井新成锦似烟。并蒂觞间开笑靥，合欢树上斗婵娟。情波频送将留夕，恨叶难飞欲曙天。条脱蓝丝仙子赠，佩环极浦汉妃捐。额黄钿翠生憎染，桂火兰膏自喜然。灿灿已曾遗角枕，飘飘且莫上莲船。来从曲曲千林下，去隔盈盈一水边。何处琼瑶何日报，手中芍药梦中传。
春事
作者：屠本畯
朝代：明

华发逢春春事繁，支离犹得傍长安。忽传天上新榆火，转忆山中旧药阑。家有薄田堪酿秫，世无知己莫弹冠。灯前儿女遥相诧，采采芳芹不满盘。
月下后独往时病起·其一
作者：屠本畯
朝代：明
体裁：五言律诗

肺病晚凉疏，清光半绮疏。苦吟忘礼倦，缓步觉眉舒。有月窥虚牖，将谁问起居。人家已深睡，夜色不关渠。
月下后独往时病起·其二
作者：屠本畯
朝代：明
体裁：五言律诗

经旬巾废栉，永夜户长开。僻喜孤能往，幽知老未颓。月痕临水净，鹤梦待更回。无怪比邻老，停眠竟夕猜。
月下独往四首·其一
作者：屠本畯
朝代：明
体裁：五言律诗

独往亲明月，微吟过小蹊。偶然思老伴，还与话幽栖。云影浑无恙，星光灿欲垂。无人同领略，叹息此前溪。
月下独往四首·其三
作者：屠本畯
朝代：明
体裁：五言律诗

丙夜未成眠，天衢步悄然。影非缘我独，光自使人怜。圆缺看今夕，升沉感昔年。弄箫者谁子，吹过水楼前。
月下独往四首·其二
作者：屠本畯
朝代：明
体裁：五言律诗

投老逾耽僻，从人笑裋衣。松花新著饭，月色白临扉。万籁欣皆寂，吾生兴不微。寻常三五夕，幽独易忘归。
月下独往四首·其四
作者：屠本畯
朝代：明
体裁：五言律诗

西阁与东林，徘徊意自深。腥嗔乌鬼叫，凉待白榆沉。竹长新增媚，匏存久不斟。情来还荡桨，岂为访山阴。
杂唱二首·其一
作者：屠本畯
朝代：明
体裁：古风

君不见杯水覆堂难再收，天上之路终悠悠。君不见中心相怜马首圆，世间万事皆徒然。朗吟长啸暮复旦，对酒牢骚旦及旰。击筑而歌起为乱。
杂唱二首·其二
作者：屠本畯
朝代：明
体裁：古风

君不见南山有薹薹可脯，北山有莱莱可斧。君不见东海有田田不耰，西陂有鱼鱼不收。东西南北事殊异何用，东西南北而遨游。我今长叹终悠悠。
梦中得亡友杨伯翼书觉而怅然记之
作者：屠本畯
朝代：明
体裁：七言律诗

梦里开椷泪欲潸，惊回梁月似君颜。三年书札悲今昔，一夕精灵托往还。却恨帝京为下吏，不知瓯洛在何山。凫鹥鸂鶒终难辨，蝴蝶飞来栩栩间。
次槜李
作者：屠本畯
朝代：明
体裁：五言律诗

暮雨飞仍急，飘飖槜李船。重云不归海，积水自浮天。捩柁鳷鶄湿，闻香菡萏偏。浊醪吾已醉，随分过澄川。
歌且谣行
作者：屠本畯
朝代：明
体裁：古风

我吟梁甫声独楚，梁甫不知我心苦。我歌黄鹄心悠哉，日暮黄鹄期不来。长啸六博呼五白，会须千金轻一掷。鸡三足兮马生角，物论何曾久归著。乃知天地之间无弗有，不在卮谈与杯酒。诗书礼乐徒空言，其人与骨皆已朽，我乃因之亦俛首。
潮生
作者：屠本畯
朝代：明

潮生君未来，潮落君又去。来去总无常，劳劳西江渚。江渚月明潮又回，郎行那得好怀开。明朝试看天边月，不待潮生荡桨来。
潮生曲
作者：屠本畯
朝代：明
体裁：古风

潮生君未来，潮落君又去。来去总无常，劳劳西江渚。江渚月明潮又回，郎行那得好怀开。来朝试看天边月，不待潮生荡桨来。
火树篇
作者：屠本畯
朝代：明
体裁：七言排律

瑶城火树斗春妍，琼蕊参差簇绛天。谩诧烛龙随法仗，始知火宅种红莲。流乌飞去难藏日，么凤翔来不避烟。恍若流苏开甲帐，乍疑瀑布泻温泉。五丝宛转同心结，七宝妆严太乙船。灼烁大槐枝不爇，纷披熠耀草如然。木难火齐垂高下，金弹银丸去后先。纵是落花空点水，任教拾翠不为钿。朱䘲翠眊迎中妇，灵鹊金凫引上仙。绝胜庭栽多宝树，来供客醉绮罗筵。光分万户星初落，彩散中宵月并悬。君王不爱鱼龙戏，诏罢今年少府钱。
燕歌行
作者：屠本畯
朝代：明
体裁：乐府曲辞

登君罘罳，藻井之堂。坐君龙须，琥珀之床。赠君五明七宝之扇，酌我紫霞碧玉之浆。烹鲜击肥召吾客，秦筝赵瑟鸣我旁。世上浮名亦徒尔，安有五侯七贵能文章。劝君无言舌且藏。
燕歌行二首·其一
作者：屠本畯
朝代：明
体裁：古风

劝君有镪莫自藏，千金博得彻侯章。劝君有术莫自掩，拳曲之夫登荐剡。劝君有钩慎莫直，河鱼岂受直钩食。劝君有家早归去，主爵何曾苦留住。世情反复不可知，且饮美酒临华池。奉常先生爱名饮，但愿三百六十之日毋西驰。
燕歌行二首·其二
作者：屠本畯
朝代：明
体裁：古风

登君罘罳藻井之高堂，坐君龙须琥珀之瑶床。赠君五明七宝之团扇，酌君紫霞碧玉之琼浆。烹鲜击肥亦常事，秦筝赵瑟空自伤。世上浮名亦徒尔，安有五侯七贵能文章。腹中贮书一万卷，一字不得用，劳我肝与肠。劝君无言舌且藏，谁能以此锦绣段，烧之慎勿当风轻自扬。
爱妾换剑
作者：屠本畯
朝代：明
体裁：五言排律

何许橐中物，来矜掌上娇。遑遑辞画帐，习习揽征袍。莲锷元精彩，星裯易寂寥。鱼文随赤电，鲛泪落红绡。利器归任侠，閒房坐郁陶。已知传剑术，讵敢恃花妖。色古霜同肃，愁多骨并销。雄心胡纠纠，幽意转遥遥。姓字凭谁借，肝肠为尔劳。井边曾缱绻，壁上屡周遭。弃妾情何似，闻鸡舞更豪。宠移鸳梦绝，秋湛月轮高。岂是轻颜色，由来重宝刀。君如佩鹊印，妾命等鸿毛。
玉环菜
作者：屠本畯
朝代：明
体裁：古风

甘露草生何阑珊，堪缀步摇照玉环。所以因名玉环菜，一嚼萧爽齿牙间。有菜勿萟宋宇圃，有果勿蒸哀仲梨。宋宇鼎俎亦多品，借问备员玉环宜不宜。
生意
作者：屠本畯
朝代：明
体裁：五言律诗

四月黄鱼市，风腥海客场。艅艎凌出没，喧杂起帆樯。天远衔山小，江深激浪长。廿年投老计，生意问渔郎。
甬东江北歌·其一
作者：屠本畯
朝代：明
体裁：七言绝句

春树重重春日和，春江九曲抱城过。龙头直接桃花渡，燕尾斜穿上字河。
甬东江北歌·其三
作者：屠本畯
朝代：明
体裁：七言绝句

百十鱼鲜下海门，布帆五色若云屯。甬东北岸鄞江上，习习腥风五月繁。
甬东江北歌·其二
作者：屠本畯
朝代：明
体裁：七言绝句

迢遥沙阜是梅墟，面面澄江尽可庐。不尽石帆奔海月，春风㬠网稻花鱼。
甬东江北歌·其五
作者：屠本畯
朝代：明
体裁：七言绝句

桑柘林中绿渐敷，村村花暝唤提壶。江风日冷忘归去，犹有斜阳满雁湖。
甬东江北歌·其六
作者：屠本畯
朝代：明
体裁：七言绝句

夫差破后已亡吴，曾说清江驻舳舻。惟有辂林犹似昔，千门落日自啼乌。
甬东江北歌·其四
作者：屠本畯
朝代：明
体裁：七言绝句

犁锄荷锸种春苗，蚕豆花开春正饶。十里清溪鸭寨堰，万株苍桧麦杨桥。
甲午元旦风霾异常私成口号·其一
作者：屠本畯
朝代：明
体裁：五言律诗

瞩目当天正，终风日又西。四郊烽未静，朔日雾全迷。势欲三山动，声兼万马嘶。老魂惊易散，长恐谢青溪。
甲午元旦风霾异常私成口号·其二
作者：屠本畯
朝代：明
体裁：五言律诗

作客身惊老，无家鬓益疏。独将元日事，来卜五行书。天上翻星鹢，云间殷日车。有诗聊自托，不敢达宸居。
病宫人词
作者：屠本畯
朝代：明
体裁：七言绝句

一入君门误守宫，低徊那敢怨东风。尽教买赋黄金在，留与他人赠画工。
病齿少瘥值岁除日强事巾栉便往城东看迎春约管无棘家凌元侄
作者：屠本畯
朝代：明
体裁：七言律诗

除岁多时忧采薪，婆娑今得裹乌巾。却因龋齿殊难笑，翻对蛾眉也不伸。检历尽销支药帖，烹葵独向灌园人。相期兴自迎春发，东陌行看綵仗新。
白鹇
作者：屠本畯
朝代：明
体裁：五言律诗

栖栖白鹇鸟，容与鹭鸥群。金距曾凌汉，朱冠亦切云。文章殊自喜，黑白总能分。一被青丝系，终年忆水滨。
芹
作者：屠本畯
朝代：明
体裁：四言诗

有芳者芹，香滑拟莼。薄言采之，于河之漘。甘而美之，相彼野人。相彼野人，欲献至尊。
荔支纪兴·其一
作者：屠本畯
朝代：明
体裁：七言绝句

五月闽天丹荔垂，雨馀林日照离离。火山松蕾元先熟，万颗新尝玉满匙。
荔支纪兴·其七
作者：屠本畯
朝代：明
体裁：七言绝句

自汲清泉洗荔支，吴娃如意劈胭脂。水晶帘下黄香熟，错落瑶光并玉肌。
荔支纪兴·其三
作者：屠本畯
朝代：明
体裁：七言绝句

琼瓤甘露法门开，湛目青莲大士来。帝网琉璃相映澈，天台中观放参回。
荔支纪兴·其九
作者：屠本畯
朝代：明
体裁：七言绝句

幻出龙牙变态奇，晚凉双髻侍儿持。自是拜来新月早，非关剖出夜光迟。
荔支纪兴·其二
作者：屠本畯
朝代：明
体裁：七言绝句

云张翠幄子棂星，侧出枝閒晓露零。城里万家相问遗，筠笼争买净江瓶。
荔支纪兴·其五
作者：屠本畯
朝代：明
体裁：七言绝句

星毬鹊卵大于拳，矿玉金钟品是仙。别有桂林将胜画，小姬一见一嫣然。
荔支纪兴·其八
作者：屠本畯
朝代：明
体裁：七言绝句

结绿如榛小更幽，齿牙萧爽恣冥搜。怪来肌骨清凉甚，六月如从华顶游。
荔支纪兴·其六
作者：屠本畯
朝代：明
体裁：七言绝句

蜜丸牛胆两丰腴，碧玉为神颗颗殊。儿女不知瓤可啖，错疑耳后大秦珠。
荔支纪兴·其十
作者：屠本畯
朝代：明
体裁：七言绝句

天柱高凌月窟孤，洞中红艳袅珊瑚。饱餐内热浑忘却，已贮冰心在玉壶。
荔支纪兴·其十一
作者：屠本畯
朝代：明
体裁：七言绝句

尚干乡中锦作堆，凤池超出越王台。相如渴病今应解，不用金茎露一杯。
荔支纪兴·其十三
作者：屠本畯
朝代：明
体裁：七言绝句

黑叶人传自五羊，最怜江绿出莆阳。唐家妃子如相见，不命涪州驿骑将。
荔支纪兴·其十二
作者：屠本畯
朝代：明
体裁：七言绝句

绛囊公子绿罗娇，白水真人绛节朝。欲向九仙通尺一，倘能云际坐相邀。
荔支纪兴·其十五
作者：屠本畯
朝代：明
体裁：七言绝句

小君初学煎支法，乳酪宜浮玉碗看。旋沈荔花蜂酿蜜，清香不减蔗浆寒。
荔支纪兴·其十六
作者：屠本畯
朝代：明
体裁：七言绝句

自起开笼拣荔魁，半将白晒半烘焙。故乡朋旧应嘲我，不遣红尘一骑回。
荔支纪兴·其十四
作者：屠本畯
朝代：明
体裁：七言绝句

可惜生来托瘴乡，琼姿那得近君王。大官食品多如许，只有乾枝达尚方。
荔支纪兴·其四
作者：屠本畯
朝代：明
体裁：七言绝句

弱岁曾尝荔子丹，一池香水濯冰丸。如今正是朱明日，栗玉先堆玛瑙盘。
萱
作者：屠本畯
朝代：明
体裁：四言诗

凿沼如带，开畦若篑。种鲋荐先，萟蔬谋醉。凡今之时，一切征税。忧来无方，谁为生计。焉得萱草，言树之背。
蒝荽
作者：屠本畯
朝代：明
体裁：四言诗

相彼芫荽，化胡携来。臭如荤菜，脆比菘薹。肉食者喜，藿食者谐。惟吾佛子，致谨于斋。或言西域，兴渠别有。种使我罢，食而疑猜。
蕨
作者：屠本畯
朝代：明
体裁：四言诗

采掇采掇，彼美有蕨。既茹其萁，不畏其蹶。勿谓其贱，歉岁可活。
薇
作者：屠本畯
朝代：明
体裁：四言诗

可茹可茹，彼美有薇。何以至此，在水之湄。伊谁采之，古也伯夷。
赋得的的帆向浦
作者：屠本畯
朝代：明
体裁：五言律诗

大艑乘风驶，孤帆向浦经。浮云凭浪白，映日借凫青。空阔开沙屿，追遥接水亭。采芳湖上去，倘可遇湘灵。
蹲鸱
作者：屠本畯
朝代：明
体裁：古风

歉岁粒米无一收，下有蹲鸱馁不忧。大者如盎小如毬，地炉文火煨悠悠。须臾清香户外幽，剖之忽然眉破愁。玉脂如肪粉且柔，芋魁芋魁满载瓯。朝啖一颗鼓腹游，饱餐远胜烂羊头，何不封汝关内侯。
述遇
作者：屠本畯
朝代：明
体裁：古风

由来抱影士，沈默葆精光。当其发幽吟，列坐逊高唱。芳草有宛蒻，采采日以香。白云无去留，披壑成文章。奚必待静好，在御始琴张。何事自结束，期君以曛黄。曛黄难久期，泪下不可挥。
雨不绝
作者：屠本畯
朝代：明
体裁：七言律诗

三月中林烟雾饶，青凫白鹭未堪招。雨声不绝淋漓夜，花事终违十五桥。湿重角巾频欲折，江寒石燕故相骄。迩来别有牢骚感，回首交游总寂寥。
雪里荭
作者：屠本畯
朝代：明
体裁：古风

四明有菜名雪里，瓮得旨蓄珍莫比。雪深诸菜冻欲死，此菜青青荭尤美。吾欲肉食兮无卿相之腹，血食兮无圣贤之德。不如且啖雪里荭，还共酒民对案时求益。
雷塘
作者：屠本畯
朝代：明
体裁：五言律诗

扬州城北寺，廿里到雷塘。辇路销金粉，春风散绿杨。山精古墓集，官柏鬼车藏。落日游人歇，萧条古帝乡。
题画
作者：屠本畯
朝代：明
体裁：五言律诗

峭壁披天棘，通林压海榴。亭中人独坐，门外水长流。鹿小群分疃，翁衰自饭牛。乱云堆几席，点缀与沙鸥。
题画
作者：屠本畯
朝代：明
体裁：七言绝句

鸥鹭何缘下急湍，飓风零雨不胜寒。如今好向澄江上，月白沙明十二滩。
鸲鹆
作者：屠本畯
朝代：明
体裁：五言律诗

鸲鹆南方鸟，如拳语未开。入燕吾始见，踰济众相猜。碧眼愁鹰隼，清秋忆草莱。最能关气候，占望独徘徊。
游灵山得生字
作者：屠泰
朝代：明

灵山奕奕久知名，使节来游逢兴生。海月半檐天向曙，松风万壑雨初晴。神孚帝梦当年事，诗咏皇华此日情。啸傲不知归路晚，落花香趁马蹄轻。
七十喜言三首（弘治丙辰）·其二
作者：屠滽
朝代：明

七十回来秋叶零，后怜历岁已晨星。不才尽自惭诸己，识字聊堪破一丁。心事浩随云共白，鬓毛难学草回青。湖田绕舍粗睟粥，鸡骨丰凶屡托灵。
上巳日漫作
作者：屠滽
朝代：明

和风晴日正宜春，碧柳红桃得得新。老谢韨除何故事，健追行乐有闲身。邻翁采荠分家小，游女揉花打路人。不限长安水边好，太平随地总尧民。
为友人写蕉
作者：屠滽
朝代：明

便欲开船去，因君更写蕉。要知相忆地，叶上雨潇潇。
为苏太守题画
作者：屠滽
朝代：明

叠叠青山宛宛溪，林蹊曲折世途迷。云边石壁花漫缝，畬后春田雨夹泥。趁屋墙斜邻舍逼，当门树密鸟巢低。鸣驺入谷人今起，惟有图书积旧栖。
九日无菊
作者：屠滽
朝代：明

儿子欣将宿酝篘，老人佳节强相酬。苦无新菊安排醉，漫有清诗剪刻秋。扶病正须家里杖，登高聊试水边楼。目光所在非金马，牛背中间一白头。
从军行（成化乙未）
作者：屠滽
朝代：明

马上黄沙拂面行，汉家何日不劳兵。匈奴久自忘甥舅，仆射今谁托父兄。云外旌旗婆勒渡，月中刁斗受降城。左贤早待长绳缚，莫遣论功白发生。
元旦后一日刘德仪送酒（成化戊戌）
作者：屠滽
朝代：明

使者双瓶至，蓬门向晚开。停肩慰泥滑，解幂省香来。染指怜佳味，挑灯引细杯。明朝携小榼，江上候新梅。
八月一日病中即事（成化癸卯）
作者：屠滽
朝代：明

病骨撑衾太瘦生，秋怀兼暑未能清。酣人万梦同迷著，唤日一鸡劳独鸣。薄雾斗来成就雨，浮云终不主张晴。传看司马匡时疏，顿起藜床手足轻。
写怀寄僧
作者：屠滽
朝代：明

虚壁疏灯语乱蛩，夜怀如水怯西风。明河有影微云外，清露无声万木中。泽国苍茫秋水满，居民流落野烟空。不知谁解抛忧患，独对青山忆赞公。
分得药臼谢医
作者：屠滽
朝代：明

山人治药砍云根，枵腹中容海月吞。捣过砂床剩朱糁，炼余石髓腻青痕。无铭错认周王鼓，有窍真移玉女盆。抱疾人来识清杵，数声遥在杏花村。
别金陵
作者：屠滽
朝代：明

花事匆匆瞥眼过，故园不去欲如何。五侯宾客鲭全少，百姓人家燕已多。蒋庙乱山云罨树，秦淮落日水增波。有诗对酒虽堪赖，终欠玲珑为我歌。
半清轩
作者：屠滽
朝代：明

一轩逼侧两弓余，心远何妨市上居。盆里栽梅寄潇洒，壁间写竹看扶疏。闲翻酒券供临帖，静借牙筹记读书。日有茶烟与香篆，行人帘外欲停车。
吴姬曲
作者：屠滽
朝代：明

前年别郎三月暮，东荡西飘不知处。愿弹红泪湿杨花，总饶轻荡飞难去。
周较书宗道主吾塾自吾弟以及吾儿去就十余年因竹请题寓情有咏
作者：屠滽
朝代：明

一别清风又十霜，重来三径未全荒。此君已觉垂垂老，稚子今看稍稍长。书简漫消新岁月，渔竿不厌旧沧浪。试呼浊酒歌《淇澳》，昨夜疏帘雨正凉。
和张保定留题北寺诗韵
作者：屠滽
朝代：明

钟磬泠泠隔水闻，当门高塔倚斜曛。绿萝深径栖残雨，黄叶空台积暮云。已拂壁尘留草圣，更因香炷事桐君。碧山学士清游后，应悔银鱼不蚤焚。
喜程元道见过
作者：屠滽
朝代：明

客子到门西日沉，情缘一见一回深。逼除岁月匆匆话，远市盘餐草草心。积竹丛寒鱼合泽，堕樵风急鸟争林。白头与世殊疏阔，特地因君理旧琴。
宜晚轩为玉公赋
作者：屠滽
朝代：明

湖山佳处小轩成，薄暮偏宜物外情。明月未来风满树，夕阳犹在鸟无声。黄花共客诗中老，白发催年定里生。尘海行人不知此，劳劳心迹候谁明。
寄三原王冢宰
作者：屠滽
朝代：明

玉带朱衣鹤发明，夕阳林下寄长生。秋凉春暖筋骸健，雨后晨初意思清。荫树一编依卧鹿，傍花三酌趁啼莺。功名成遂真豪杰，更自逍遥享太平。
寄周桐村先生
作者：屠滽
朝代：明

抽毫只合事黄麻，闲对清江惜鬓华。山县军书前吏迹，墓堂文字老生涯。荷锄还著乌纱帽，借舫尝依白鸟家。闻道闭门春寂寂，卧听风雨送莺花。
寿沈石田先生八十
作者：屠滽
朝代：明
体裁：七言律诗

昔年曾擅笔中花，载酒诗成句句佳。到处奚囊堆绮绣，有时出语带烟霞。曹刘墙短通三昧，李杜坛高共一家。瑟缩寒童过桥日，几多词客尽惊誇。
悼内
作者：屠滽
朝代：明

生离死别两无凭，泪怕伤心只自凝。已信在家浑似客，更饶除发便为僧。身边老伴悲寒影，脚后衰年怯夜冰。果是幽冥可超拔，卖文还点药师灯。
悼清公
作者：屠滽
朝代：明

三年不到此，一到失清公。影相丹崖月，袈裟碧树风。人皆梦幻耳，世在去来中。短咏酬长别，芭蕉古院东。
暮春送客（成化辛丑）
作者：屠滽
朝代：明

旧迹新痕酒满衣，东风紫楝又花飞。金阊亭上偏无赖，春与行人并日归。
次东原先生与其甥魏公美画诗韵
作者：屠滽
朝代：明

苍苍笔力似荆关，白发图书老不闲。未许羊昙乞西墅，画中分与旧溪山。
次天全翁雪湖赏梅四首·其四
作者：屠滽
朝代：明

黄帽孤舟且莫催，雪山留客好衔杯。梅花况是堪题咏，今夜春城判不回。
次韵天台陈勉卖痴呆四绝
作者：屠滽
朝代：明

瞒却惺惺去卖痴，呆儿真是养家儿。到头打合无牙侩，空手归来告诉谁。东卖呆兮西卖痴，卖痴即是卖呆儿。卖来卖去无人买，我不担当与阿谁。空卖呆儿又卖痴，拦街都是要乖儿。通身一具痴呆骨，抖擞将他换与谁。初自谁边错买痴，被渠乖者赚呆儿。苏州城里人如海，难悔还他认得谁。
次韵天台陈勉卖痴呆四绝·其一
作者：屠滽
朝代：明

瞒却惺惺去卖痴，呆儿真是养家儿。到头打合无牙侩，空手归来告诉谁。
次韵天台陈勉卖痴呆四绝·其二
作者：屠滽
朝代：明

东卖呆兮西卖痴，卖痴即是卖呆儿。卖来卖去无人买，我不担当与阿谁。
次韵天台陈勉卖痴呆四绝·其四
作者：屠滽
朝代：明

初自谁边错买痴，被渠乖者赚呆儿。苏州城里人如海，难悔还他认得谁。
病中夜怀
作者：屠滽
朝代：明

病与忧相并，如何老不成。少年犹昨日，往事讶前生。月共轩窗净，秋将枕席清。瘦何消览镜，洗面手还惊。
白头公图
作者：屠滽
朝代：明

十日红帘不上钩，雨声滴碎管弦楼。梨花将老春将去，愁白双禽一夜头。
秋夜卧病
作者：屠滽
朝代：明

雨满疏灯风满堂，呻吟聊复对蛩皦。老人衣服秋偏早，多病衾裯夜转长。客有遗蓍因习卦，家无储药且看方。辟除苦望登高节，可奈茱萸未拆房。
秋夜卧病
作者：屠滽
朝代：明
体裁：七言律诗

雨满疏灯风满堂，呻吟聊复对蛩螀。老人衣服秋偏早，多病衾裯夜转长。客有遗蓍因习卦，家无储药且看方。辟除苦望登高节，可奈茱萸未拆房。
纵禽（弘治改元，闻朝廷纵放百禽作）
作者：屠滽
朝代：明

秦云越树路悠悠，锁掣金铃百怨休。中有能言绿衣鸟，还呼万岁一回头。
至日闲居自述（成化甲辰）
作者：屠滽
朝代：明

冬至之日无酒钱，醒笑先生高阁眠。聊凭线记短长日，何贵虫知大小年。白石田间虚种玉，紫泥籍上欠修仙。闲窗但有闲时月，学把行藏逐岁编。
至永定卫
作者：屠滽
朝代：明
体裁：七言律诗

远见太行耸翠鬟，马蹄穿过万重山。几家楼阁寒云里，十里城垣夕照间。村市烟微商客少，柳营人静甲兵閒。夜来惊起还家梦，犹记猿啼百丈关。
观西湖百咏集感旧有作
作者：屠滽
朝代：明

白发摊书似梦惊，某丘某水认题名。袖中东海言非大，纸上西湖眼更明。少觉旧游浑记得，老关佳处尚思行。青鞋布袜犹鲜健，只待花时计便成。
解嘲诗（并序）
作者：屠滽
朝代：明

见恶必远避，见善尝加恭。石田乃隐者，赋诗亦多工。如何论朝政，所论殊不公。此札实差谬，何谓声枌枌。到处任播扬，有类衡与纵。碧川居论思，如何不纳忠。致书戒老夫，友道皆云隆。追思昔年事，大明丽长空。尧舜喜复出，万几任匆匆。纳谏真如流，明良喜相逢。荆榛委篱落，芝术收药笼。万姓乐熙皞，四方无鞠讻。今上初出阁，庶事元老总。九卿集东阁，讲官索儒宗。先求语言正，更论德学崇。人各荐一二，不称交相攻。老夫荐两杨，碧川川流壅。为语带乡音，不及问学充。因之又复荐，元老耳若聋。欣然用石斋，万口称股肱。碧川已备知，岂肯心怀凶。同乡又相亲，度量廓有容。维时科道官，有事忤宸衷。一朝下缧绁，难便责保庸。颠末尚未知，焉敢干重瞳。台部上民事，俞旨俱已蒙。日暮无人收，厥职谁与供。越例送台部，又恐触衮龙。天曹借中书，摄事犹宾鸿。此举实旧规，碧川岂不聪。书来既善道，如何报科中。彼若击巨石，我犹履薄冻。今复寄吴下，大伤君子风。碧川岂为此，姻旧情雍雍。意必有憸邪，假此成己功。抑恐入铨者，邪正有不同。或嫌不超擢，或怨非要冲。当时吕都谏，气节侪何颙。亦尝论此辈，怀毒犹？蜂。其祸必在后，亦或先其躬。福善与祸淫，循环两无穷。莫道此言虚，应若丰山钟。云衢谩委蛇，何必好怔忪。马周三十贵，屡受唐室封。崇卑各分定，何必萦心胸。石田若闻此，其言未必从。我欲到虎丘，携酒追吟踪。愿言保遐寿，待我谈始终。
解嘲诗（并序）
作者：屠滽
朝代：明
体裁：古风

见恶必远避，见善尝加恭。石田乃隐者，赋诗亦多工。如何论朝政，所论殊不公。此札实差谬，何谓声枌枌。到处任播扬，有类衡与纵。碧川居论思，如何不纳忠。致书戒老夫，友道皆云隆。追思昔年事，大明丽长空。尧舜喜复出，万几任匆匆。纳谏真如流，明良喜相逢。荆榛委篱落，芝术收药笼。万姓乐熙皞，四方无鞠讻。今上初出阁，庶事元老总。九卿集东阁，讲官索儒宗。先求语言正，更论德学崇。人各荐一二，不称交相攻。老夫荐两杨，碧川川流壅。为语带乡音，不及问学充。因之又复荐，元老耳若聋。欣然用石斋，万口称股肱。碧川已备知，岂肯心怀凶。同乡又相亲，度量廓有容。维时科道官，有事忤宸衷。一朝下缧绁，难便责保庸。颠末尚未知，焉敢干重瞳。台部上民事，俞旨俱已蒙。日暮无人收，厥职谁与供。越例送台部，又恐触衮龙。天曹借中书，摄事犹宾鸿。此举实旧规，碧川岂不聪。书来既善道，如何报科中。彼若击巨石，我犹履薄冻。今复寄吴下，大伤君子风。碧川岂为此，姻旧情雍雍。意必有憸邪，假此成己功。抑恐入铨者，邪正有不同。或嫌不超擢，或怨非要冲。当时吕都谏，气节侪何颙。亦尝论此辈，怀毒犹�蜂。其祸必在后，亦或先其躬。福善与祸淫，循环两无穷。莫道此言虚，应若丰山钟。云衢谩委蛇，何必好怔忪。马周三十贵，屡受唐室封。崇卑各分定，何必萦心胸。石田若闻此，其言未必从。我欲到虎丘，携酒追吟踪。愿言保遐寿，待我谈始终。
过听松邻房
作者：屠滽
朝代：明

石子墙低细路平，未敲门户有僧迎。松风最不私人听，行过西家共此声。
送方水云
作者：屠滽
朝代：明

一个仙舟竹叶风，不知南北与西东。世人若欲追行迹，或在长安酒市中。
闻王优弹唱
作者：屠滽
朝代：明

班里当歌让早名，临觞一曲使人惊。板回促拍翻新调，丝引余腔转慢声。萱草泥融蚯蚓细，桃花风悄栗留生。白头重洗青春耳，不向何戡数渭城。
题涵碧亭
作者：屠滽
朝代：明
体裁：七言律诗

一池新水碧于苔，搆得幽亭傍水开。六月不知天有暑，四时长喜地无埃。倚栏下看星芒转，捲幔先迎山翠来。何用别求仙药去，此中风景即蓬莱。
题画与赵文美别
作者：屠滽
朝代：明

十日消闲障子成，看君堂上白云生。有人若问谁持赠，万叠千重是我情。
题画五首
作者：屠滽
朝代：明

爱是垂杨嫩绿齐，放舟晴日弄春溪。沧浪自唱无人和，飞过水禽能一啼。碧水丹山映杖藜，夕阳犹在小桥西。微吟不道惊溪鸟，飞入乱云深处啼。临水人家竹树中，只因孤屿水船通。当门细荇牵微浪，绕屋藤花落软风。水次人家似瀼西，参差竹树路俱迷。溪翁兀兀不出户，日午饭香鸡正啼。独坐树根无一事，清风满袖作微吟。夕阳好在秋水外，日阁远山还未沉。
题画五首·其一
作者：屠滽
朝代：明

爱是垂杨嫩绿齐，放舟晴日弄春溪。沧浪自唱无人和，飞过水禽能一啼。
题画五首·其三
作者：屠滽
朝代：明

临水人家竹树中，只因孤屿水船通。当门细荇牵微浪，绕屋藤花落软风。
题画五首·其五
作者：屠滽
朝代：明

独坐树根无一事，清风满袖作微吟。夕阳好在秋水外，日阁远山还未沉。
题画五首·其四
作者：屠滽
朝代：明

水次人家似瀼西，参差竹树路俱迷。溪翁兀兀不出户，日午饭香鸡正啼。
题葡萄歌
作者：屠滽
朝代：明
体裁：古风

有客乘槎到西域，携将佳种归中国。遥从天上落人间，无间江南与江北。插枝容易分根难，引蔓何妨多接竹。初看叶吐金，忽讶丛堆粟。蛇虺纵复横，蛟龙往仍复。薰风自南来，雨脚收三伏。水晶倒垂，骊珠夺目。马乳千堆，鸳浆百斛。味兼醍醐，价重�醁。久渴既枯，高卧方足。请进一柈，目馋于腹。忆昔陈叔达，尝亲感主哭。复有李元臣，持献表芹曝。千载忠孝名，后世谁能续。鄙哉孟扶风，一斗换州牧。张让亦何人，姓氏污简牍。横泾陈公名太守，贤孙磊落人如玉。传家既巳饫诗书，更有馀閒工戏墨。殷勤写赠友梅翁，属我题诗诗满幅。咀毫不觉口流涎，忽报翁家酒新熟。
题蕉
作者：屠滽
朝代：明

惯见闲庭碧玉丛，春风吹过即秋风。老夫都把荣枯事，却寄萧萧数叶中。
南荒歌
作者：屠瑶瑟
朝代：明

南荒古炎徼，十月无霜飞。停梭悲远道，不用寄寒衣。
子夜歌
作者：屠瑶瑟
朝代：明

子夜夜转长，帘前月华吐。只解歌调工，谁识歌心苦。清商激凉风，良人在淮楚。
春日白苎词
作者：屠瑶瑟
朝代：明

条风吹花花拂筝，上林宫柳闻啼莺。日暖高台栖落英，翩跹粉蝶双翅轻。梨花细雨不胜情，夜月宝瑟杳无声。游人连袂出东城，杏衫榴裙挟玉笙。贱妾不言泪暗倾，别恨萦牵羞独行。
浣纱女
作者：屠瑶瑟
朝代：明

日暖银塘绿，溪边出浣纱。若耶烟似雨，步步入荷花。
清溪小姑曲
作者：屠瑶瑟
朝代：明

小姑何代女，明妆清溪曲。风吹香粉销，水映眉痕绿。野庙寂无人，日暮飞属玉。
游仙曲
作者：屠瑶瑟
朝代：明

礼罢高真控鹤归，八琅仙乐月痕微。青天忽堕琉璃色，照见仙人薜荔衣。天风飒飒步声虚，一片红云控帝居。闻道茅家开夕宴，上元亲授太霄书。
游仙曲
作者：屠瑶瑟
朝代：明

银台珠树是仙家，绮阁晴娇四照花。不用安妃裁蜀锦，铢衣多剪赤城霞。
游仙曲·其一
作者：屠瑶瑟
朝代：明

礼罢高真控鹤归，八琅仙乐月痕微。青天忽堕琉璃色，照见仙人薜荔衣。
游仙曲·其三
作者：屠瑶瑟
朝代：明

天风飒飒步声虚，一片红云控帝居。闻道茅家开夕宴，上元亲授太霄书。
烛影
作者：屠瑶瑟
朝代：明

画梁疏影按红牙，光入花丛比桂华。时伴琼筵翻广乐，乍浮纨扇隔轻纱。溶溶春夜疑宵永，闪闪秋闺共月斜。散尽缠头天欲曙，清光犹照五侯家。
爱妾换马
作者：屠瑶瑟
朝代：明

卿爱落雁姿，侬爱飞龙骑。日暮别挥鞭，男儿何意气。
礼观音大士
作者：屠瑶瑟
朝代：明

水月观音水月明，只将慈眼视众生。众生无量悲无量，应感如传空谷声。千江一片月轮孤，直是禅心映玉壶。处处普门凭示现，凭君便作女人呼。
礼观音大士（二首）
作者：屠瑶瑟
朝代：明

千江一片月轮孤，直是禅心映玉壶。处处普门凭示现，凭君便作女人呼。
礼观音大士（二首）
作者：屠瑶瑟
朝代：明

水月观音水月明，只将慈眼视众生。众生无量悲无量，应感如传空谷声。
秋夜赠七襄
作者：屠瑶瑟
朝代：明

绮阁知音总不群，挑灯刺绣薛灵芸。夜凉明月低绳户，犹简兰闺倒薤文。
秋思寄玄览
作者：屠瑶瑟
朝代：明
体裁：五言排律

澄光凉露白，商节气萧森。愁逐朝云乱，思因夜雨沈。春罗沾别泪，秋练捣寒砧。鸟宿人烟暝，萤飞松影深。闺帷怀远梦，关塞忆归心。赋就长门怨，歌成团扇吟。苍茫河汉邈，迢递客星临。纵有高山调，徒悬绿绮琴。
赠王蕙芳于归花烛词
作者：屠瑶瑟
朝代：明

妆镜朱颜借玉荷，初匀眉黛拂双蛾。云英旧有蓝桥约，一夜香风到大罗。
送外
作者：屠瑶瑟
朝代：明

萧萧梧叶作秋声，况复征人欲远行。此去西泠烟草碧，月高霜落水痕清。
采莲曲
作者：屠瑶瑟
朝代：明

六桥垂柳两边分，日暮吴歌隔岸闻。祇解莲花如粉面，不知荷叶是罗裙。妾飞两桨入清溪，杏子春衫一色齐。欲采芙蓉诒女伴，何人寄到苎萝西。
采莲曲·其一
作者：屠瑶瑟
朝代：明

六桥垂柳两边分，日暮吴歌隔岸闻。祇解莲花如粉面，不知荷叶是罗裙。
采莲曲·其一
作者：屠瑶瑟
朝代：明
体裁：词

六桥垂柳两边分，日暮吴歌隔岸闻。祇解莲花如粉面，不知荷叶是莲裙。
采莲曲·其二
作者：屠瑶瑟
朝代：明

妾飞两桨入清溪，杏子春衫一色齐。欲采芙蓉诒女伴，何人寄到苎萝西。
采莲曲·其二
作者：屠瑶瑟
朝代：明
体裁：词

澄湖日暮芰荷风，白面郎君宝玦逢。野水夜摇青雀舫，却迷归棹水云中。
闻大人自颍上抵金陵作
作者：屠瑶瑟
朝代：明
体裁：七言律诗

灵迹从来擅建康，才高多爱水云乡。石头城下芦花白，燕子矶前江月凉。夜露未寒当七夕，秋葵初发候朝阳。登楼极目关山渺，肠断虾蟆金粉场。
题西子祠壁
作者：屠生
朝代：明
体裁：五言绝句

红粉溪边石，年年漾落花。五湖烟水阔，何处浣春纱。
柳枝词
作者：屠襄孙
朝代：明
体裁：词

灞陵道上柳千条，尽为行人送寂寥。奈可春风无赖甚，更催飞絮过长桥。
赠王旃林
作者：屠象美
朝代：明
体裁：七言律诗

思入春风散彩云，缄书意气动相闻。俊民吴越空惭我，老将幽燕旧属君。多病士安忘世态，穷愁虞相见斯文。居然一榻谈经处，诸子披襟坐夜分。
拜木兰祠
作者：屠达
朝代：明
体裁：七言律诗

跃马挥戈绝域还，角巾归第旧婵娟。十年长剑倚天外，一日红妆拜膝前。城号夫人应并烈，谷名孝子竟谁贤。岩岩山色堪千古，不用丹青麟阁传。
悼内
作者：屠金枢
朝代：明
体裁：七言绝句

南国名花映夜舒，亭亭犹忆碧窗虚。可怜陌上遗钿路，不得重经油壁车。
一剪梅
作者：屠隆
朝代：明
体裁：曲

小旦上：亭亭秋水照芙蓉。心许题红。心愧题红。栏杆花影月朦胧。欲赴桑中。怕赴桑中。
一剪梅
作者：屠隆
朝代：明
体裁：曲

小生扮顾雕龙小旦扮陈木难小生上：少年吐语气成虹。名字雕龙。才自雕龙。月明有女约房栊。地是临邛。人是临邛。
一封书
作者：屠隆
朝代：明
体裁：曲

夫遭祸逐臣。母子飘零委路尘。山中寇横侵。多谢神明救妾身。若非云路金戈现。怎免昆冈玉石焚。合：岳嶙峋。治匡君。须信灵山合有神。
一封书
作者：屠隆
朝代：明
体裁：曲

小生贴：山深处隐沦。谁料干戈蓦到门。仓忙与死邻。只手谁提罗网人。铜头六臂冲天起。白额双睛夹镜新合前丑扮差官上。
一枝花
作者：屠隆
朝代：明
体裁：曲

生道装上：笼里家鸡初放。云中野鹤翱翔。且喜凡身尚无恙。木落归根一夜霜。寻师道路长。
一江风
作者：屠隆
朝代：明
体裁：曲

外：叹佣奴自卖朱家鲁。少小蒙恩遇。绝鞭笞人子相看。不减柴桑主。身如桓闿徒。时来返故都。一尊惆怅迷烟雾。
一江风
作者：屠隆
朝代：明
体裁：曲

旦小生：效勤渠栉冒经风雨。辛苦支门户。正仳离力截游军。又拯裙钗妇。恩深礼亦殊。方回叹不如。一朝怎唱阳关路。
一江风
作者：屠隆
朝代：明
体裁：曲

旦悲科：趁芒鞋。三载天涯外。断影分恩爱。暂归来正喜相逢。蓦地将他怪。伉俪忍轻开。徘徊转自猜。怕人言又怕犯了如来戒。
一江风
作者：屠隆
朝代：明
体裁：曲

旦：奉香斋。还受优婆戒。淡饭黄齑菜。感如来特降云軿。远自清凉界。妙义宝莲开。天花落讲台。剖真诠顿使生深解。
一江风
作者：屠隆
朝代：明
体裁：曲

生：看英躯义烈垂千古。可道非凡侣。播雄风独犯重围。救主离豺虎。伤心忍别予。骊驹指路衢。问君此去归何处。
一江风
作者：屠隆
朝代：明
体裁：曲

贴小旦：叹归来。履破衣衫败。落得形骸在。好淹留火宅莲花。消取相思债。踪迹又天涯。凄凉事怎挨。料今生无复重相会。
一江风
作者：屠隆
朝代：明
体裁：曲

贴小旦：掩蒿莱。静室闻清呗。云外飘幢盖。是如来现比丘尼。说法垂玄诲。不用拂尘埃。菩提种自栽。驾慈航一路超香海。
一煞
作者：屠隆
朝代：明
体裁：曲

想因宿障多。悬知道力轻。一身历试当诸境。手中未有降魔剑。心内弥坚出世情。猛可里来深省。假饶是千魔不动。不负我百战豪英。
一瓢行赠海潮玉田上人行脚
作者：屠隆
朝代：明
体裁：古风

手中持一瓢，四海在脚底。衣染南浦云，口吸西江水。大士跏趺莲花湾，文殊高坐清凉山。峨眉层冰鸡足雪，甘露竹院高峰关。震旦茫茫不问路，洪波一苇便径渡。王侯将相同厮养，华屋朱门等蓬户。铁鞋踏穿世界空，孤云野鹤无定踪。瞥然回头发大笑，明珠只在衣领中。
七犯玲珑
作者：屠隆
朝代：明
体裁：曲

小生：〔香罗带〕艰危一命屯。飘零数口存。深山堪避。地甘肥遁。寂寞掩柴门。老树缘苍鼠。空阶过紫麇。采松榛。猕猴成阵。落日渔樵亦断。山鬼晚相亲。恨三年泪尽夜郎云。幸双函时有瑶池信。母仙将證。何缘问津。父冤未雪。无能叩阍。肠似游丝罥。人如落叶分。关河冻。雨雪频。不知何处醉斜曛。陶写见天真。
七犯玲珑
作者：屠隆
朝代：明
体裁：曲

旦：〔香罗带〕天寒白屋贫。幽居无四邻。蝇须聊自馆。鹪栖稳。幸不到风尘。似汉皓能逃汉。秦娥解避秦。不通津。渔郎难问。那有胡麻流出。桑柘自成村。看千峰云散晚天屯。正孤轮雪霁。寒潭印门。连枯草红残烧痕。窗窥古道。青昏野燐。东寺馀禅衲。西庵隔女真。悲荒徼。盼远人。夷歌蛮语不堪闻。愁绝梦中身。
七犯玲珑
作者：屠隆
朝代：明
体裁：曲

贴：〔香罗带〕双蛾减黛痕。孤鸾掩镜尘。舞衫香气。灭消风韵。只自守荆裙。抱瓮㪺。寒涧提筐拾野薪。步邅迍。弓鞋帮褪。锦瑟繁华隔世。无梦到行云。愿得如毛女鍊轻身。好长随王母幢幡引。三浆味美。醍醐最醇。六铢衣薄。明霞可纫。白鹤留仙诀。金鸡望主恩。牂牁道。漓水滨。天涯迢递暗伤神。华表问归人。
三学士
作者：屠隆
朝代：明
体裁：曲

外末小外：才子声名人慨慕。动君王玉帛安车。那綵毫赋拟光文运更黄石编堪佐庙谟。好贮图书东璧府。雠秘典。直禁庐。
三学士
作者：屠隆
朝代：明
体裁：曲

小生小旦：安晋东山须谢傅。凌云曾赏相如。他熊罴自眷垂竿好。我麟凤还愁结网疏。林壑好颁丹诏去。将豪杰起。社稷扶。
三学士
作者：屠隆
朝代：明
体裁：曲

小生：一自严亲行万里。飘零母子相依。何期罪赦还官服。但愿生还老布衣。今日光荣分里闬。面圣罢。蚤见几。
三学士
作者：屠隆
朝代：明
体裁：曲

旦：听罢君言泪不止。蛮方风土堪悲。妾居地僻逢强暴。幸有山灵善护持。一样凄凉分两地。今日喜脱祸危。
三学士
作者：屠隆
朝代：明
体裁：曲

西指香台久相傍。羞言南国明珰。斋心莲土参开士。何意桑园遇贵郎。好去云房仍下锁。云封户月在廊。
三学士
作者：屠隆
朝代：明
体裁：曲

贴：风捲断蓬何处逝。迢遥两下相思。归来对酒双眉放。想起离肠两泪垂。长使在家贫亦可。嗟仕路。真崄巇。
三学士
作者：屠隆
朝代：明
体裁：曲

路尽南荒多瘴疠。终年雾雨凄迷。窗前��窥人立。户外猩猩隔竹啼。深夜孤灯青欲灭。古树里。闻怪鸱。
三学士
作者：屠隆
朝代：明
体裁：曲

这玉环是吾小名。君将去堪为信凭。佩环曾说留交甫。条脱应知赠许卿。好与情人宽晚景。莫为我长泪倾。
三换头
作者：屠隆
朝代：明
体裁：曲

外：连天雾埋。沿途蜂虿。行逢祸也。寄余生虎豺。难免目下灾。这其间一定有神明救解。麟凤宁菹醢。孤桐不作灰。奉劝娘行。且自宽心莫浪哀。
三换头
作者：屠隆
朝代：明
体裁：曲

旦：独行江介谁想。倏罹灾害。他怀忠负义。堂堂王佐才。焉肯助乱阶。这的是毕竟被名为祸媒。抗节王门也。微躯难自爱。牢落苏卿问。何日羝羊生乳来。
三段子
作者：屠隆
朝代：明
体裁：曲

占：郎君远游。这门庭清如素秋。閒身便抽脱羁囚。飘然自由。已呼童多酿松花酒。安排弦索尊前侑。消受风光。且舞且讴。
三段子
作者：屠隆
朝代：明
体裁：曲

小生：全身远雠。喜归来烟波钓舟。青门故侯。镇逍遥山间水头。又何须频待朝天漏。白云片片飞岩岫。敕断风波。不喜不忧。
三段子
作者：屠隆
朝代：明
体裁：曲

贴：你道是雄才大展罩乾坤。猛可里诸侯悉殄。这的是炎精气散。叹生灵数应涂炭。恶魔神独把凶威煽。刀锋触着无能免。觑灭姓夷宗何曾眨眼。
三煞
作者：屠隆
朝代：明
体裁：曲

只道是皇天瞑瞑的。又谁知神明密密窥。纤毫善恶难逃避。真官考较能详细。狱卒行凶苦禁持。卒怒科：卢杞。你造极恶。倒说我狱卒行凶。净：纵有信也难稍寄。傥得个翻身挣脱。只恐怕依旧还迷。
三煞
作者：屠隆
朝代：明
体裁：曲

向更深敢现形。啸空梁飒有声。山魈木魅纷踪影。妖狐九尾能为崇。老表千年亦作精。何心照张华镜。自信我灵光不动。一任你伎俩相呈。
上升峰
作者：屠隆
朝代：明
体裁：七言律诗

拔宅何年上太清，凤车龙辇踏空行。许家忽堕游帷影，王老犹传打麦声。海日曈曈明羽盖，天风飒飒泛瑶笙。可怜几度曾孙老，城郭山河亦屡更。
上小楼
作者：屠隆
朝代：明
体裁：曲

准备着清矑巧倩使人痴。听得说人隘若耶溪。又道是阳城意惑。下蔡魂迷。昭阳飞燕后。绣岭太真妃。只这个袅亭亭。只这个袅亭亭俊庞儿中了君王意。冷清清六宫六宫都闭。直恁妒心多。直恁妒心多。全不管人憔悴。又谁知光景不多时。
上小楼
作者：屠隆
朝代：明
体裁：曲

婆娑疏影。跏趺石磴。想着我朝宴华堂。昼出荒郊。夜宿寒坰。这是俺出家人修身苦行。当日雪山叟也从兹得證。
上林春
作者：屠隆
朝代：明
体裁：曲

外上：天子临轩。词臣入直。已徵到山林隐客。争看才子如云。陛见朝绅动色。
上马娇
作者：屠隆
朝代：明
体裁：曲

大王。你是个大丈夫怎迷恋儿女曹呀。。只逞目下莽雄豪。却等閒忘却来时道。怎不觅旧根苗。
上马娇
作者：屠隆
朝代：明
体裁：曲

谁知道各众生都会言。肉团儿也有知。一灵与我不差池。又乘着业力为冤对。谋性命。取家赀。残骨肉。啖。膏脂。心棘刺。口戈殳。广造无明。一味贪痴。到此方知悔是迟。任阿旁又入泥犁。
下山虎
作者：屠隆
朝代：明
体裁：曲

小生：渡河香象。擘海金鳷。绛阙青鸾使。云端一麾。只见神仗散葳蕤。冥帅走离披。玉叶玉孙泣路岐。何处求佳配。羞杀银屏绣幄期。鸦凤原非类。终难并栖。到底莲花不染泥。
下山虎
作者：屠隆
朝代：明
体裁：曲

旦：龙天护佑。佛法加持。敕遣真君至。驱邪片时。全凭大士弘慈。恍惚金容在兹。不枉莲花两净尼。合十投五体。但见青螺绀发齐。转觉形骸秽。何年脱离弹指迦毗卢国西。
下山虎
作者：屠隆
朝代：明
体裁：曲

苦逢厄运。垂老无家。生得娉婷女。年才破瓜。将他远嫁边城。眼见飘零路花。马上明妃悲塞笳。忍听凄凉话。晚景何人送岁华。形影孤灯下。怎禁得霜冷月斜。死有青蝇来吊咱。
不是路
作者：屠隆
朝代：明
体裁：曲

小生上：踏遍云山赤县。神州脚底穿。波清浅。蓬莱海畔。阜乡边有书传。只逢片纸难逢面。鹤背安期不可攀。空劳倦。寿昌寻父无由见。只恐慈亲又泪涟。教我怎生宛转。
不是路
作者：屠隆
朝代：明
体裁：曲

生上：径满苍苔。尽日无人户不开。旧形骸。别来面目使人猜。畅奇哉。前度刘郎此日回。羡他清净女裙钗。持斋戒。只愁相见泪盈腮。情缘犹在。
不是路
作者：屠隆
朝代：明
体裁：曲

鸾镜翠蛾轻。蝉鬓玉钗横。宋祎翾风。歌舞分行逐队行。弦初整。玉人指冷怯银筝。唤卿卿。花毡绣毯安排定。罗袜香尘莫暂停。袅婷婷。红绡白纻旧知名。为谁承应。
东瓯令
作者：屠隆
朝代：明
体裁：曲

休自憾。莫生嫌。一点虔心佛可参。天神必定相怜念。岂堕妖坑堑。韦驮玉杵手中拈。会见鬼形潜。
东瓯令
作者：屠隆
朝代：明
体裁：曲

小生：心惊骇。泪盈腮。谁道仙游蓦遇灾。孤忠肯把平生坏。怎得离齽齘。愿皇天鉴祐脱非灾。一扫净氛埃。
东瓯令
作者：屠隆
朝代：明
体裁：曲

小生：惭勇敢。愧儿男。三尺龙泉空自铦。欲提将魔子头颅砍。罪孽应须勘。天兵得请下尘凡。妖党一时芟并下。
东瓯令
作者：屠隆
朝代：明
体裁：曲

旦：遭桁械。作囚累。命属悬丝苦怎挨。鹓鸳强逐鸱鸮类。难免厮禁害。想全躯完节两难裁。提起转堪哀。
中衮第一
作者：屠隆
朝代：明
体裁：曲

臣昔伏侍哥舒将。犯法几乎身丧。白也一见。奖英雄。推勇壮。脱锋铓。才得有今日勋劳。扫腥膻。立庙廊。生死交情。深恩怎忘。
临淮晓发
作者：屠隆
朝代：明
体裁：古风

行迈一何早，驱马出郭门。马足践严霜，北风厉寒原。时方属青阳，褐衣苦不温。侧身望四际，烟沙莽相屯。落月白无色，天星丽以繁。山川旷萧条，霜露空草根。何人驱马来，疾如流星奔。但各东西驰，不复交一言。伤哉行路难，逖矣劳心魂。
为范太仆咏孙汉阳画绿牡丹
作者：屠隆
朝代：明

汉阳太守旧王孙，笔点春工到啸园。玉笛声中明月老，东风吹出绿珠魂。
么
作者：屠隆
朝代：明
体裁：曲

乌啼日落空山暝。走蝾蚖狐兔交并。树叶鸣。人烟静。残阳古庙。藤竹乱纵横。
么
作者：屠隆
朝代：明
体裁：曲

他可礼如来。依净瓶。乞香积。摇金磬。不念我野旷天寒。日暮人稀。只影孤形内作雷电科：呀。。却怎么云乍合。风转劲。靊霳布令。霎时电掣与雷轰。四野里山鸣谷应。
么篇
作者：屠隆
朝代：明
体裁：曲

麟阁成功。貂裘沐宠君恩重。俯竭丹衷。要把忠冤控。
乌夜啼
作者：屠隆
朝代：明
体裁：曲

生：苦苦里要问我的真消耗。我只得一笔儿从实供招也。有名字曾达在圣明朝。蒙宠眷强起应君王召。我如今也不论官僚。不计渔樵。非是我人前卖弄忒装乔。人前卖弄忒装乔。也只是相逢狭路难推调。莫浪言。跨马高。总不及。骑驴好。小可的踏穿烟峤。控上云霄写供状介。
二煞
作者：屠隆
朝代：明
体裁：曲

地狱苦难自支。史书骂没了期。谁知依旧多卢杞那颜真卿二李为人正直善良。却做了大仙。逍遥快乐。昨日座上坐起。将我奚落禁持。吓得我一言无对。备为座上客。布为帐下虏。好气好气。。原来为善终升济。到底行凶必受亏。追悔也今何及。只落得一身狼狈。两泪波澌。
二煞
作者：屠隆
朝代：明
体裁：曲

沙场苦战争。刀头决死生。这是为王家出力歼枭獍。迦文杀盗曾超劫。轩后成仙亦用兵。我和你觌面还相證。定知是黄泉不负。堪笑你白骨空灵。
二犯傍妆台
作者：屠隆
朝代：明
体裁：曲

小生：鸾笙凤吹响参差。神符宝印。六甲带灵飞。风云扫妖气灭。雷电闪剑光驰。只见魁台使者明戈甲。又有叱火天丁听指挥合前。
二犯傍妆台
作者：屠隆
朝代：明
体裁：曲

旦：稽首谢天师。云端降下。刬地救灾危。多应仗三宝力。宣法旨五丁随。早见北幽王子威风减。免得南国佳人粉黛摧。合：真君仙仗。浮空羽旗。七星冠映九霞衣。
二犯傍妆台
作者：屠隆
朝代：明
体裁：曲

贴小旦：狂风骤雨妒花枝。拿云只手。救取两蛾眉。望子恨蒋帝庙。太乙捡华山祗。幸仗青霜宝剑降魔事。又赐绛雪神丹续命丝合前旦。
二犯鲍老催
作者：屠隆
朝代：明
体裁：曲

外：高才盛名。被殊恩人臣极荣。虚怀采听。注名字丹书御屏。绯袍宫锦花相映。掖垣晚出天街暝喜明良。遇簉羽。齐夔龙。并良规。好上千秋镜合前生。
二犯鲍老催
作者：屠隆
朝代：明
体裁：曲

生：欣逢圣明。这冠裳一朝宠膺。清阶华省。列供奉金门岁星。珍馐赐出天厨盛。亲将御手调金鼎。感君恩重。志欲酬。言难罄。誓抒忠谠匡朝政。合：今宵初听宫漏声。来朝早候龙旂影。
二郎神
作者：屠隆
朝代：明
体裁：曲

你流毒遍。多少忠良命蚤捐。谁不思为主分忧除国难。我裙钗何用。忍将粉黛摧残。吓得君王心胆寒。刚说道存亡蚤晚难留恋。枉断送了凤姿鸾颈。雾鬓风鬟。
二郎神
作者：屠隆
朝代：明
体裁：曲

小生：悲啼。逢人借问说南游湘澧。衡岳峰头扪只履。又闻公相。天然道骨仙姿。门外时时到云水。傥万一知些因依。寻消息。没奈何来叩阶墀。
二郎神
作者：屠隆
朝代：明
体裁：曲

心中事未开言先垂双泪念贫道呵。。自幼朱门娇养子。今来岐路。那曾惯受凄其。只为严父远从方外侣。访游踪乾坤无际。枉歔欷。恨天涯盼断迷离。
二郎神
作者：屠隆
朝代：明
体裁：曲

离家久。叹夫人将空房独守公子蒙朝廷袭封为定兴侯。赐老爷道号圆照大师。公子伤老爷不回。上本固辞官爵。圣旨再三慰谕。不准辞。。公子辞官把丹阙叩。朝廷下温旨强教拜将封侯朱泚叛逆。西平王李老爷举荐公子文武全才。同去讨贼立功。喜平大乱。勋名与老爷一般。。一举成功平巨寇。却等閒取着金印如斗。只为父云游。对官僚时时双泪交流。
二郎神
作者：屠隆
朝代：明
体裁：曲

还忧。你身衣口食穷途那有。想只是托钵生涯权搭救。你少甚金宝和那百味珍羞。何自苦冻雨凄风枉生受。又不见西方活佛佑。恨悠悠。这两个平空掇赚何繇。
五供养
作者：屠隆
朝代：明
体裁：曲

旦：君无出门。俺娘儿倚傍何人。一生逢泰运。此日遇灾屯。你飘飘只此身。何处去风霜凄紧。旅邸谁为伴。衣冷谁与温合前。
五供养
作者：屠隆
朝代：明
体裁：曲

生：钟鸣漏尽。转眼衰残鬓发如银。万缘俱是假。一法几曾真。旦：相公。你如今要往那里去。生：从此去云水间东西休论。流沙应有路。弱水岂无垠合：纵使归来。怕道容难认。
五更转
作者：屠隆
朝代：明
体裁：曲

浣溪沙西施样。似罗敷出采桑又是这等雅素道装呵。。瑶台仙子。仙子幢幡降。蘼芜惹恨长。芍药难怀想。汉渚人解佩谁承望。为云为雨。为雨高唐上。去觅梦里襄王。争得明珠入掌下。
五更转
作者：屠隆
朝代：明
体裁：曲

自入宫。临鸾镜。荷君王。宿世情。三千粉黛。粉黛悲孤影。多少纨扇歌长信怀金井。最可怜夜阁雕栏凭。名花宿酒。宿酒人初醒。斜倚七宝床边。犹忆沈香风景。
五煞
作者：屠隆
朝代：明
体裁：曲

宴华堂睡得迟。卧红妆门未启。千官伺候如流水。人人着眼看颜色。个个挨亲讨面皮。到今日成何济。只落得形骸枯瘦。骨肉离披。
五煞
作者：屠隆
朝代：明
体裁：曲

看巴蛇吞象能。锯为牙骨若陵。腥风毒雾弥苍岭。莫不是阶前郗后生前报。林下妖童捣药灵。业趣还相应。只世高能度。料刘寄何惊。
人月圆
作者：屠隆
朝代：明
体裁：曲

想寂寞空门岁月长。一盏寒灯一炷香。亏煞他夜雨秋霜。亏煞他夜雨秋霜。钟罢红残漏未央。况良人去渺茫。断音尘云水乡。
伊令
作者：屠隆
朝代：明
体裁：曲

神：知君当日原是济时豪。女萝袅袅愿得附松乔。况值此清漏正沈朱门悄。锦衾罗荐。问明日天涯远道。燕约莺期。百岁鹣鹣在此宵。
传言玉女
作者：屠隆
朝代：明
体裁：曲

小生小旦侍臣宫女随上小生：宝殿金风。又见秋高气肃。小旦：朝欢暮宴。叹流光去速。众：娇歌艳舞。恨惟日犹怀不足。合：愿太平天子。万年玉烛。
传言玉女
作者：屠隆
朝代：明
体裁：曲

晓日曈昽。啼莺唤醒春梦。拨不开风流爱宠。东风乍软。朱户里帘钩齐控。羡酒中豪士。花前高咏。
传言玉女
作者：屠隆
朝代：明
体裁：曲

生囚服丑末扮将校押上生：江上囚羁。困杀我英雄豪气。看天阴愁云压垒。鸾刀在颈。肯轻落英雄眼泪。想吾家飞将。插天双翅。
传言玉女
作者：屠隆
朝代：明
体裁：曲

生领将士女伎骑吹上：春满皇州。车马西郊驰骤。雨抛金锁。苔卧沈鎗时候。英雄閒却。且消受红妆翠袖。试寻芳出郭。水明山秀。
似娘儿
作者：屠隆
朝代：明
体裁：曲

旦上：只合守空庵。怎教他私出房奁。无端鬼病谁招揽。问因何得此。莲心未净。柳性犹拈。
似娘儿
作者：屠隆
朝代：明
体裁：曲

旦贴小旦上旦：一梦见神灵。梦中言历历分明。也应心与如来證。待薰香沐体。侵晨入靖。翘勤拱候云軿。
使君邀饮真如
作者：屠隆
朝代：明
体裁：七言律诗

使君燕客大湖东，行尽溪桥入梵宫。野骑骎骎经树里，乱鸦漠漠向烟中。殿含霜气金幢冷，香散经声宝界空。锦带不嫌居士服，忘形真见上皇风。
侥侥令
作者：屠隆
朝代：明
体裁：曲

外：人间曾不信。天路坐相邀。只素女白鸾长不老。又那里记春秋限暮朝。
侥侥令
作者：屠隆
朝代：明
体裁：曲

昨日金针手内藏。明挑出绣鸳鸯。觌面相逢肯厮放。撩拨得两投机心自想。两投机心自想。
侥侥令
作者：屠隆
朝代：明
体裁：曲

爱河波万顷。欲海浪千层。似你我相思天地永。怎能勾断因缘。出死生。断因缘。出死生。
侥侥令
作者：屠隆
朝代：明
体裁：曲

莫登青雀舫。好系紫骝缰。怎做大道青楼乔劣相。少年行没下场。少年行没下场。
倘秀才
作者：屠隆
朝代：明
体裁：曲

新鬼呵觅头颅哭夜霜。旧鬼呵傍阴厓啼宿莽。盼家乡何人酹酒浆。暴尸骸有谁为埋土壤。委实悽惶。
倘秀才
作者：屠隆
朝代：明
体裁：曲

那怕你神妖鬼妖。则教你魂消胆消。俺八面威风透九霄。遭逢为碎粉。触着化尘嚣。你波旬怎逃又战魔兵放火科外。
倾杯玉芙容
作者：屠隆
朝代：明
体裁：曲

小旦：铃索风传百和香。广殿云屏敞。却正好检点花神。约束封姨。管领东皇。金笺綵笔光千丈。锦瑟瑶笙队两行。合：音嘹喨。借天风送响。惟愿取。万年行乐侍君王。
倾杯玉芙容
作者：屠隆
朝代：明
体裁：曲

小生：上国名花压众芳。亭北开清赏。最可喜人主徵歌。学士挥毫。妃子行觞。薄寒晓护茱萸帐。香气晴薰翡翠裳。合：斟佳酿。倩仙人玉掌。更兼那。新翻天乐绕虹梁。
元和令
作者：屠隆
朝代：明
体裁：曲

外：这两个分明孽妖。直害得人眼光落。准备着管弦夜夜与朝朝。尽人前卖弄俊娇。有一日水流花谢。粉褪香消。你风情那里讨。
元夕集司马公宅
作者：屠隆
朝代：明

同是春宵醉，今宵乐未央。花明天不夜，尘暖月生香。人语朱楼细，箫声碧海长。绛河低欲没，犹进九霞觞。
入直左掖中贵乞诗有作
作者：屠隆
朝代：明

两朝出入有辉光，五夜疏钟漏未央。万树宫花歌宝扇，千门御柳映明珰。心如碧草生金辇，身是红云近玉皇。一样人间明月色，惯于天上听《霓裳》。
入破第一
作者：屠隆
朝代：明
体裁：曲

小外：臣子仪。启圣上。国运丁灾障。遇胡雏反戈相向。诏臣建牙列帐。兼总六师。帅诸部扫除凶党。仰仗天威。长驱一鼓靖渔阳。九庙神灵无恙。遂叨蒙封赏锡王爵。裂茅土。感雨露皇恩旷荡。誓竭涓涘为报。愿抒肝胆答吾皇。昭雪沈冤。力陈忠谠。
八声甘州
作者：屠隆
朝代：明
体裁：曲

外末生：王门偶然掉臂行。看金屏绣褥。不碍壶冰。污泥清水。香发莲花莹净。流风徐度歌管声。残雪初回舞袖轻合前小外。
八声甘州
作者：屠隆
朝代：明
体裁：曲

逢场对景倚画屏。把酒何妨乘兴。朱门香径。达人看做柴荆。今朝喜无轩冕迎。云水相逢分外清。合：写情。暂相将绮席瑶京。
六犯宫词
作者：屠隆
朝代：明
体裁：曲

岧峣画阁。玲珑绣户。何限金沙铺路。交光涉入。罘罳帝网明珠。祗树千行直。莲花九品舒。疏枝亚。碧蕊敷。庄严真不数天都。堪羡八功德水涵金镜。又有七宝池波湛玉壶。巍巍窣堵。神飙自扶。香台处处红云护。嵌珊瑚。砗磲玛瑙。光射月轮孤。
六犯宫词
作者：屠隆
朝代：明
体裁：曲

琼林花绕。香渠流注。三圣常居净土。金身丈六。无非本性毗卢。螺髻垂璎珞。云衣映绮疏。霞幢覆。宝座趺。灵光随处现真如。你听潮音钟磬声能发。佛号频伽鸟自呼。金鎞妙义。琅函梵书。玄津宝筏人皆度。地清虚。三灾五浊。全不到精庐。
再送龙君起
作者：屠隆
朝代：明
体裁：五言律诗

结屋傍渔家，春溪浮落花。云中汉鸡犬，野外晋桑麻。但使心无累，宁忧生有涯。游仙事非诞，真见枣如瓜。
凤皇阁
作者：屠隆
朝代：明
体裁：曲

小外扮郭子仪末李光弼将士随上小外：宫墙禾黍。龙辇间关西蜀路。孤臣饮泣戒师徒。誓扫胡尘清禁籞。末：威名远著寒贼胆。先声庙谟。
凤阳东门河堤成
作者：屠隆
朝代：明
体裁：七言律诗

水落长淮万里通，大河春色片帆中。淩波尘度空堤月，游骑香生广陌风。楼影祇疑沉夜壑，波光直似饮秋虹。高歌负锸千人和，遥见宣房瓠子宫。
凫园·其一
作者：屠隆
朝代：明
体裁：五言律诗

信是归来好，江东旧布衣。池成蛙自聚，金尽客应稀。家以栽花冗，身因食蕨肥。野鸥飞不去，吾性本忘机。
凫园·其二
作者：屠隆
朝代：明
体裁：五言律诗

自知官况薄，何以鬓毛斑。才退名兼损，家贫身转閒。禁方留石室，副本托名山。讵有飙车降，翛翛天壤间。
出塞
作者：屠隆
朝代：明

强兵一夜度飞狐，大雪连营照鹿卢。明月五原容射猎，长城万里不防胡。单于塞外输龙马，天子宫中出虎符。独有流黄机上泪，西风吹不到征夫。
出破
作者：屠隆
朝代：明
体裁：曲

须可惜绝代奇才。去国因谗谤。漂零江海逢灾障。为此封章叩阙。下情不胜慨慷。
刘御史歌
作者：屠隆
朝代：明
体裁：古风

丞相怒，烈士戍。骢马来，烈士灾。阴风萧萧神灵哭不止，黄沙荒荒烈士死。吁嗟乎刘御史，辽阳天黑白日没，下有猰㺄上有鹘，磨牙凿齿据其窟。山鬼不敢吊，河伯不敢出，妻子那及收骸骨。呜呼噫嘻，何人杀孔融，何人杀臧洪。男儿出身报天子，俯首屈死蓬蒿中。云旗猎猎红满空，天兵下来冲烟虹，将军十道开宝弓。谁当迎御史，上帝特遣关龙逢。关龙逢，握公手，酿天河，挹北斗。拂公尘埃饮公酒，人间䧙巇天上否。游戏白玉堂，逍遥黄金牖，椒山青霞亦公友。自公去矣廓氛霾，天清地朗云雾开。墓前铜雀化为灰，塞外金鸡谪戍回，公不在矣使心哀。我哀何为公不答，仰视高空寒飒飒，白云苍茫九关合。乾坤转毂人事迁，天子下诏褒忠贤。鬼蜮射人，虹霓障天，歼我烈士古路边。荣以大官宠大篇，子孙仍赐绵上田。蕙殽桂醴焚纸钱，年年寒食墓门烟。
刘御史歌
作者：屠隆
朝代：明

丞相怒，烈士戍。骢马来，烈士灾。阴风萧萧神灵哭不止，黄沙荒荒烈士死。吁嗟乎！刘御史。辽阳天黑白日没，下有猰貐上有鹘，磨牙凿齿据其窟。山鬼不敢吊，河伯不敢出，妻子那及收骸骨。呜呼！噫嘻！何人杀孔融？何人杀臧洪？男儿出身报天子，俯首屈死蓬蒿中。云旗猎猎红满空，天兵下来冲烟虹，将军十道开宝弓。谁当迎御史，上帝特遗关龙逢。关龙逢，握公手。酿天河，挹北斗。拂公尘埃饮公酒，人间险巇天上否。游戏白玉堂，逍遥黄金牖，椒山青霞亦公友。自公去矣廓氛霾，天清地朗日月开。墓前铜雀化为灰，塞外金鸡谪戍回。公不在矣使心哀，我哀何为公不答。仰视高空寒飒飒，白云苍茫九关合。乾坤毂转人事迁，天子下诏褒忠贤。鬼蜮射人，虹霓障天。歼我烈士古路边，荣以大官宠大篇，子孙仍赐绵上田。蕙殽桂醴焚纸钱，年年寒食墓门烟。
刘泼帽
作者：屠隆
朝代：明
体裁：曲

东君运蹇遭颠沛。愿捐躯虎穴探来。英雄抖搜平生概。定要救主回。那怕豺狼队。
刘泼帽
作者：屠隆
朝代：明
体裁：曲

旦小生：忠贤失路真狼狈。谢伊家慷慨胸怀。兵戈直犯江干寨。提起网罗灾。义气千秋在。
刬锹儿
作者：屠隆
朝代：明
体裁：曲

天宫高耸红云护。冤情上彻紫霄居。蛾眉一伸诉。英雄告徂。鸺鹠昼呼。妖蛟夜舞。蚤赴酆都。难逃地府。
刬锹儿
作者：屠隆
朝代：明
体裁：曲

虽然佛力能超度。何当怨鬼在冥途昔彭生枉死。黑豕人啼。如意酖亡。苍狗昼现。司马捐生。凌逵为厉。桓温绝命。殷涓常车。晁错不忘十代之雠。楚王难免六世之烈。自古报冤。岂止于我。。从来尽偿负。冤深怎逋。血痕尚污。哀情正苦。急办红罗。安排黄土。
刮鼓令
作者：屠隆
朝代：明
体裁：曲

匡时愧未能。论经纶属俊英。臣幼习虫鱼薄技。又学韬钤喜论兵。圣世际升平。车书九州。笙歌万井。念隐忧漆室效葵倾。鉴先几曲突徙薪情。
刮鼓令
作者：屠隆
朝代：明
体裁：曲

生：宫闱未肃清。大居边细在庭。臣草莽那知忌讳。城社潜奸久藉凭。藩镇拥强兵。宠臣易骄。胡雏欲逞。念深谋须早建维城。看英风谁为请长缨。
剔银灯
作者：屠隆
朝代：明
体裁：曲

小生：秦京道。苍茫的树遮。家君去。无奈羁身在金马。一阵阵花飘在一丝丝垂杨下。一弯弯月伴着一搭搭星河夜。天涯。回首故国。雨过楚天青。迢迢梦赊。
北一枝花
作者：屠隆
朝代：明
体裁：曲

我本是山林物外豪。管领着风月閒中调。出落我丹山飞彩凤。安排着沧海钓神鳌。莫怪囒叨。莫怪囒叨。且喜将日月笼儿跳。等閒把烟霞担子挑。终日价与绿酒为邻。不眨眼报道黄花绽了。
北上彭城别姜仲文
作者：屠隆
朝代：明

荒城浊酒送斜阳，数起门前指雁行。木叶时时作风雨，星河夜夜在衣裳。坐深熠耀初惊扇，秋冷莎鸡半入床。何物最能关别恨，野桥残月照清霜。
北二犯江儿水
作者：屠隆
朝代：明
体裁：曲

旦：繁华庭院。生长在繁华庭院。香奁珠翠满。厌修眉蝉鬓。宝靥花钿。也明知时光短。因此叩灵坛。斋心礼上仙。手启霞编。口授真诠。我自愿侍龙车。陪凤辇。老旦：知卿有缘。宿生来知卿有缘。红尘不恋。受清虚红尘不恋。请看那仙都里。桃熟几番。桃熟几番。
北二犯江儿水
作者：屠隆
朝代：明
体裁：曲

流星飞电。人世是流星飞电。荣华才转眼。似车轮下坂。弩箭离弦。撇香闺。寻仙馆。竹色暗红泉。松声出紫烟。龙起瑶天。鹤下琼田。镇日价泛沧溟。游阆苑。旦：闻言爽然。洒凉飔闻言爽然。清都别院。喜来到清都别院。早不觉白泠泠。凡骨顿仙。凡骨顿仙。
北倒拖船
作者：屠隆
朝代：明
体裁：曲

众：刀似雪。剑如银。剑如银。前驱戈戟后车轮。后车轮。将领区区何足论。从来上帝战波旬合前净。
北倒拖船
作者：屠隆
朝代：明
体裁：曲

净：传号令。点三军。点三军。抽戈跃马走风云。走风云。那怕天兵雄十万。管教一战化微尘。合：头触不周山亦破。至今天雨漏秋旻。
北出队子
作者：屠隆
朝代：明
体裁：曲

外：你可也道天兵来到。早则见你魂已消。尚兀自刀仗阵前挑。怎当我青龙偃月刀呀。。管教你馀生断送了战科外。
北刮地风
作者：屠隆
朝代：明
体裁：曲

外小外：呀。你道我。入重围只两个儿。怎知有八面神威。把荒营直踹为平地。一霎里刁斗无声。不移时旌麾夺气。俺只见血肉淋漓。丑：我且问你。你两人是何处将帅。何人差使。陡然杀入我营。何不留下姓名。外小外：你问我姓怎的。名怎的。奉天符上帝。可知道药又神摩利支。只待要扫魔军。拔救疮痍。
北双调新水令
作者：屠隆
朝代：明
体裁：曲

生：仙人偶下白云乡。驻飙车清言半饷。松摇晴露滴。蘋挟水风香。心地清凉。似身世游蓬阆。
北寄生草
作者：屠隆
朝代：明
体裁：曲

庭前树。生连理。锦中花。栽合欢。争妍妒宠真堪叹。赵姬入殿班姬远。杨妃荐寝梅妃怨。却才的凤皇台上听笙箫。早又奈鸳鸯冢畔悲笳管。
北寄生草
作者：屠隆
朝代：明
体裁：曲

老旦：调铅粉。匀颜色。美容华。正少年。秀眉好目流清盼。金钗䰀堕连珠串。轻绡缥缈摇纨扇。只解道喜时六幅翠裙长。又谁知悲来三尺红罗短。
北折桂令
作者：屠隆
朝代：明
体裁：曲

叹王孙四海无家。把锦绣江山做瓜果分裂。好教人苦费周折。鞍不离马。路不停车。挨过多少百战豪杰。那一时不拚了胸中热血。才挣得鼎足勋业。不争差一些英雄送也。又奈可五丈原将星宵灭。
北折桂令
作者：屠隆
朝代：明
体裁：曲

外：你元是紫府仙郎。暂被谪清都无恙。你且去近侍君王。准被着簪笔彤墀。含香画省。起草明光。切莫弄酒杯落拓。诗赋清狂。也须知如簧可畏。贝锦难防。有一日鼙鼓动渔阳。冠盖走苍茫。那时节。早归洞府。急备资粮。
北收江南
作者：屠隆
朝代：明
体裁：曲

呀。虽则是盖世大英杰。奈众寡不敌些。则怕补天浴日手受磨灭。虚负咱们护法急打叠。磨旗擂鼓发丁甲。
北新水令
作者：屠隆
朝代：明
体裁：曲

外：手提一剑扫群邪。见空中陡兴妖孽。怪风吹八表。黑云弥四野。敢肆凶劣。逗引我怒怀起壮心热。
北正宫端正好
作者：屠隆
朝代：明
体裁：曲

小生扮健儿上：鼓声高。兵气壮。驱铁骑追捕逃亡。妖星夜陨营门帐。一派铜焦响。
北水仙子
作者：屠隆
朝代：明
体裁：曲

生：念小生呵少年流落在荆湘。西望伤心陇树长。一编十载栖林莽。堪叹我命虽艰。心自壮。也只得附丝萝相府东床。俺待要匡社稷。扶王霸。希谢安。学子房。回首觅不死仙方。
北节节高
作者：屠隆
朝代：明
体裁：曲

外末：抱负了经纶经纶才调。只不曾悟禅悟禅开道。偌大英雄正好。得意时无常来到。挽了夫人。觑了爱妾。将儿孙嘱着。舍了金宝。撇了爱宠。辞了圣朝。独自个苦伶仃黄泉路遥。
北醉花阴
作者：屠隆
朝代：明
体裁：曲

外小外：结阵屯营傍江水。直杀入旌旗尽靡。千骑乱。六军驰。似蜀将单破重围。如入无人地。特赤手。救颠危。拔宝剑丰城狱底。
北雁儿落
作者：屠隆
朝代：明
体裁：曲

探子：颤巍巍旌旗风雨翻。莽腾腾号令雷霆迅。忽喇喇江翻地轴摇。扑鼕鼕鼓响天关震。
北雁儿落带得胜令
作者：屠隆
朝代：明
体裁：曲

不争道万夫敌。不下的雄威杰。单收我一点攧不折的忠心烈。担乾坤挂日月。姓名儿注帝阙。仗荡魔朗陵钺。建执法西台节。休劣。假饶是逆天心我便待行天罚。手儿里定盘星太分别。
北鸳鸯煞
作者：屠隆
朝代：明
体裁：曲

探子：关真君亲挂先锋印。领天兵大摆轩辕阵。六甲随车。五丁夹盾。更兼那八部从征。蛮雷齐奋。要剪强梁。声声道扶持危困。飞虎跃。火龙奔大王呵。。急戒车徒早征进。
十二时
作者：屠隆
朝代：明
体裁：曲

小外扮木韬皓髯拄杖上：豪杰天生就。为求道把情分爱割。一撇家乡。烟波云岫。远觅拚衰朽。盼边州。两脚龙钟难走。
十忧传
作者：屠隆
朝代：明
体裁：曲

俺喝一声喝得天关掉。掂一下掂得地轴摇。指头儿将你瞳神子撬。刀尖儿将你天灵盖敲。把镔铁儿剖你尻。将水晶儿盐你脑。残躯儿难藏藕窍。断魂儿送入铁围牢。千年好汉风烟尽。一世英雄汤雪浇。这是你自取也难饶。
十锦塘
作者：屠隆
朝代：明
体裁：七言绝句

大堤杨柳映红霞，万井楼台千树花。费尽黄金买歌笑，画船强半载琵琶。
千秋岁
作者：屠隆
朝代：明
体裁：曲

逞风骚。美姿色多才调。桑濮上目挑心招。月下花前。向月下花前。偷韩窥宋荒淫不道。弥天谤关门造。杀身祸凭空掉。作孽真非小。千生不赦。万劫难逃。
千秋岁
作者：屠隆
朝代：明
体裁：曲

陷官僚。奸相阴谋巧。七尺危。九族难保。卖国欺君。任卖国欺君。只手把日月等閒笼罩。瞿塘峡深机窍。太行险藏嚬笑。富贵千秋好。尽家盈金宝。座拥娥媌。
南侥侥令
作者：屠隆
朝代：明
体裁：曲

那英雄驱正辙。邪鬼漫相遮。疾速点起天兵者。自古道救人时须救彻。
南双声子
作者：屠隆
朝代：明
体裁：曲

遭拘系。遭拘系。已拚死豺狼队。相扶掖。相扶掖。多感得英雄辈。真意气。真意气。伸大义。伸大义。恁留名青史。争光白日。
南园林好
作者：屠隆
朝代：明
体裁：曲

明晃晃刚刀偃月。密札札长殳耀雪。排阵势轩辕法。祃大牙玄武诀。飘屋瓦走飞沙。
南步步娇
作者：屠隆
朝代：明
体裁：曲

想当初国难从昭烈。一片精忠竭。群雄乱似麻。誓死间关大江百折。驱驰剑戟走龙蛇。苍茫南北无宁帖。
南江儿水
作者：屠隆
朝代：明
体裁：曲

往事休题者。潸然情惨切。夷陵黑土销兵铁。永安黄草平宫阙。蜀山空显军书峡。白帝城馀暮堞。先主祠荒。那里觅翠华玉柙。
南滁大雪歌
作者：屠隆
朝代：明

昨日何日故人一尊虎丘月，今日何日马头十丈南滁雪。昨日何日金陵管弦喧酒家，今日何日关山石裂穿寒沙。从来雨雪多江北，回首江南泪沾臆。所以古人惜河梁，昨日之尊那可得。西风太有权，浊酒都无力。冷如鬼手捉马鞭，狐裘蒙茸亦何益。寒山日落牛羊眠，往往茅屋见人烟。茅屋人家绝可怜，黄茅鹔出青松巅。自住山上屋，还耕山下田。童子捞鱼溪水边，女儿卖酒工数钱。三家五家自来往，年深不问城市迁。门前雪花大如手，万片琼瑶写枯柳。火煨榾柮啖蹲鸱，藜羹麦饭地黄酒。生游死葬寒山下，一生不向长安走。而我胡为冰雪中，马蹄踏破行千峰。繁华富贵转眼空，山中之人笑杀侬。
南滁大雪歌
作者：屠隆
朝代：明
体裁：古风

昨日何日，故人一尊虎丘月。今日何日，马头十丈南滁雪。昨日何日，金陵管弦喧酒家。今日何日，关山石裂穿寒沙。从来雨雪多江北，回首江南泪沾臆。所以古人忆河梁，昨日之尊那可得。西风太有权，浊酒都无力。冷如鬼手捉马鞭，狐裘蒙茸亦何益。寒山日落牛羊眠，往往茅屋见人烟。茅屋人家绝可怜，黄茅飐出青松颠。自住山上屋，还耕山下田。童子捞鱼溪冰边，女儿卖酒工数钱。三家五家自来往，年深不问城市迁。门前雪花大如手，万片琼瑶写枯柳。火煨榾柮啖蹲鸱，藜羹麦饭地黄酒。生游死葬寒山下，一生不向长安走。而我胡为冰雪中，马蹄踏破行千峰。繁华富贵转眼空，山中之人笑杀侬。
南滴溜子
作者：屠隆
朝代：明
体裁：曲

外小外：军声乱。军声乱。惊雷迅疾。潮声沸。潮声沸。助咱杀气。似一对天神下世。空中丁甲随风云霮䨴。这败卒残兵么么怎敌。
南画眉序
作者：屠隆
朝代：明
体裁：曲

京国叹流离。万乘蒙尘百官系念。孤臣江上亦被羁栖。拚七尺命若浮云。保一点心悬天日。合：绣旗画戟纷成列。请看营门严卫小外长鎗外大刀骑马杀入营门介。
南风入松慢
作者：屠隆
朝代：明
体裁：曲

外：知君旧籍隶虚皇。列近侍班行。谪来尘土离仙仗。美才华綵笔写琳琅。瞥然见杲日风神秀朗。好和你超八极。共翱翔。
南鲍老催
作者：屠隆
朝代：明
体裁：曲

合：重围杀出头颅腥逐剑光泣。江天惨澹寒云密。羡追风骑。偃月刀。摩空翅。蛟龙掣锁腾骧起。鹓鸾脱网翱翔逝。空复使牢笼计。
卜算子
作者：屠隆
朝代：明
体裁：曲

旦：门绕碧溪湾。路出青天半。茆庵只在白云间。一派箫声远。
卜算子
作者：屠隆
朝代：明
体裁：曲

绛雪驻容颜。紫雾腾霄汉。蕊珠一卷掩松关。石几炉香满。
双声子
作者：屠隆
朝代：明
体裁：曲

花毡上。花毡上。一捻弓弯蹴。珠帘内。珠帘内。十队红妆簇。赏已遍。赏已遍。恩尽沐。恩尽沐。盼红轮西岭。素蟾东麓。
双声子
作者：屠隆
朝代：明
体裁：曲

郊西路。郊西路。桑叶乱罗敷首。城南骑。城南骑。柳丝拂王孙袖。人如织。人如织。拥道周。拥道周。看楼前蹴鞠。花里藏钩。
双蝴蝶
作者：屠隆
朝代：明
体裁：曲

臣父呵。穿着百衲的蓝布袍。系着一条的黄束绦。吃着苦菜与藜蒿。随着苦行的水云僧道。晚来随处宿残庵古庙。到得晓来托钵走荒郊。
叠字儿
作者：屠隆
朝代：明
体裁：曲

妙妙西方景美。细细金沙铺地。层层的七宝栏。密密的双行树。闪闪巍巍。楼台儿空际。隐隐见绣盖华旗。隐隐见绣盖华旗。袅袅听仙乐参差。晃晃庄严花冠璎珞。明明现如来大士拥伽黎。
古轮台
作者：屠隆
朝代：明
体裁：曲

合：各含悲。出门顷刻是天涯。一生彩笔能为崇。浮萍断梗。漂寄乾坤。任凭那造物推移。地冷天荒。山空月黑。前嗥猛虎后熊罴。还是天王明圣。许长流。幸免诛夷。遥想那播迁冯衍离亭伯。漂零贾傅。才子数多奇。曾闻道。乐天知命复何疑。
古轮台
作者：屠隆
朝代：明
体裁：曲

生：任魔人。总然一死又何分。烹当五鼎。男儿事阴阳炽炭。大冶洪炉。分明是釜底游鳞。头斩春风吹光割水。缘知四大本非真。也强似熬煎欲火。竭脂膏翠黛红裙。还想那金鎗迦老。刎头师子。宿冤安世难至岂无因。从今去莲花一路涅槃门。
叨叨令
作者：屠隆
朝代：明
体裁：曲

坏神器无道的莽君王。乱朝纲误国的权奸相。将祖宗的社稷轻摇宕。致使小么么侥倖图非望。兀的不恨煞人也么歌。兀的不苦煞人也么歌。害得俺裹创饮血皆沦丧。
史相国墓下作
作者：屠隆
朝代：明

霜落苍藤老树枯，眼看巨石压重湖。墓前只有山僧住，黄叶青灯照野狐。
同王总镇陈顾两司登狼山顶
作者：屠隆
朝代：明
体裁：七言律诗

一带楼船控百蛮，高秋明月照刀镮。微茫绝岛鲸鲵窟，陡削悬崖虎豹关。上将鹰扬天北极，大人龙卧海东湾。销磨不尽英雄气，好向安期觅九还。
同胡明府登佛塔寺
作者：屠隆
朝代：明
体裁：五言律诗

风急高天迥，孤亭落日閒。松声疑卷壑，云气欲沈山。古佛疏藤合，层城独鹤还。冯兹问寥廓，吾意薄尘寰。
后庭花
作者：屠隆
朝代：明
体裁：曲

外：只爱着锦堂春风景好。那里管月华沈天色晓。假饶千载常如是也。便尽风流将担子挑。不逍遥。猛可里做水痕儿微泡。戏棚儿收拾早。弄虚脾猢狲圈套。有几个夜与朝。报阎王柬帖儿招。形骸瘦。鬓发焦。一场儿没下梢。
后庭花
作者：屠隆
朝代：明
体裁：曲

想当初只凭着莽见识。又倚着粗血气。争名利直做千年计。道光阴相延万岁期。绮罗堆。田宅美。官高身贵。眼前花且受些。身后事不须提。说天堂你好痴。论地狱在那里。毁如来绝影迹。拨因果没巴臂。
咏水仙花
作者：屠隆
朝代：明

娟娟湘洛净如罗，幻出芳䰟俨素娥。夜静有人来鼓瑟，月明何处去凌波。萧疏冷艳冰绡薄，绰约风鬟露气多。直是灵根堪度世，妖容知不傍池荷。
咏水仙花
作者：屠隆
朝代：明
体裁：七言律诗

娟娟湘洛净如罗，幻出芳魂俨素娥。夜静有人来鼓瑟，月明何处去凌波。萧疏冷艳冰绡薄，绰约风鬟露气多。直是灵根堪度世，妖容知不傍池荷。
品令
作者：屠隆
朝代：明
体裁：曲

生：你花容月貌。空自逞妖娆。我守着寂寞禅心。我守着寂寞禅心。衠一味冰清玉皎。梅花信杳。桃源路遥。好收拾锦堂中风月。好收拾锦堂中风月。休卖弄朱颜。只把蛾眉自描。
哭张大司马
作者：屠隆
朝代：明
体裁：七言律诗

江海凄凉易夕曛，东南灵气走氤氲。门前马散留青树，湖上尊空吊白云。双涕可能酬鲍叔，寸心原自许徐君。欲挥赤电扪群帝，阊阖门深哭不闻。
哭皇天
作者：屠隆
朝代：明
体裁：曲

生：好好好急忙里收缰早。猛回头浪花中拿将柁牢。常言道人情初见应须好。苦杀人从前恩义总难消。我只将一副头颅来保。待还寻当时茆屋。旧日渔竿。桃花流水。桂树山坳。虚飘飘一往孤云不可招好拜上你邑侯呵。。莫苦问山人踪迹。怎便说云水根苗。
唐多令
作者：屠隆
朝代：明
体裁：曲

小生上：新命下丹霄。封章谢圣朝。亲闱何处路迢遥。多少烟波云峤。辞印绶。访渔樵。
唐多令
作者：屠隆
朝代：明
体裁：曲

旦上：紫府采真回。红尘转自哀。旧家门径满青苔。不是辽阳千载。羞宝镜。对妆台。
唐多令
作者：屠隆
朝代：明
体裁：曲

生：文气应三台。雄心出九垓。黄金散尽好归来。留得奚囊尚在。聊混迹。任人猜。
唐多令
作者：屠隆
朝代：明
体裁：曲

贴上：春色满名园。千花齐斗妍。小旦上：偷閒好去倚雕栏。枝上幽禽何限。合：人不到。景悠然。
啄木儿
作者：屠隆
朝代：明
体裁：曲

人堪绐。天可瞒。万乘旌旗九锡坛。已做了王莽吞刘。兀自比文王佐汉。如花二八红妆选。如流四海黄金辇。到如今落得凄风伴冷烟。
啄木儿
作者：屠隆
朝代：明
体裁：曲

旦：黄金尽。朱户幽。相国繁华逝水流。去孤帆风雨潇湘。卜新居烟月扬州。喜一犁绿野春深后。鸠鸣雉雊开千亩。好做个妇馌夫耕陇头。
啄木儿
作者：屠隆
朝代：明
体裁：曲

生：君恩重。帝宠优。金鼎调羹劳御手。燕天厨立拜清华。扫云笺数奉宸游。奈灾来平地风波骤。诗成贝锦遭谗口。因此上。及早抽身返故丘。
啄木公子
作者：屠隆
朝代：明
体裁：曲

我那家君呵。穿芒屩拥衲衣。万里孤身无所倚。我为儿敢带家奴。也只独走天涯。瘦怯风霜愁欲死。行路相怜空浪指。指向前途到又非。望公相说因依。
啄木公子
作者：屠隆
朝代：明
体裁：曲

舒愁况指路岐。东望蓬莱只杖底。怎敢辞雨帽风巾。又何论重茧胼胝。玉舄安期寻故里。蜃气楼台海市里。又怕三山云峤迷。便去莫稽迟。
啄木鹂
作者：屠隆
朝代：明
体裁：曲

寻难见见怎休。忍便与大恩人相分手。假饶是执性的不归。老奴愿死荒丘。怎生教我空回首你这两个僧道呵。。把老爷为甚明相诱。为甚暗相钩。教人骂诟。宿世有何雠。
啄木鹂
作者：屠隆
朝代：明
体裁：曲

老奴苦一时经僝僽。想当初沙场历战斗。小可的生死须臾。博换得秉笏垂旒。如今早做了山林叟。看破衣百衲多埃垢。若知道这般的行藏。夫人悽楚几时休。
啭林莺
作者：屠隆
朝代：明
体裁：曲

西郊车马春日里。瞥然遇个阇黎。金针片语还相契。明朝道服撒手去天涯。牵衣执袂。做冥鸿难系冲霄翅。记庭帏。优昙手插。花发是归期。
啭林莺
作者：屠隆
朝代：明
体裁：曲

门庭一旦凉似水。我慈亲静室禅栖。晨昏只与蒲团对。为儿怎忍安坐恋香闺。跟寻到此。顾不得万山千水。总堪悲。流萍飞絮。父子各东西。
啼莺儿
作者：屠隆
朝代：明
体裁：曲

生前何人窥汝奸。身后遗机尤险。怕戮尸破冢伸冤。七十二所难辨。黑心肠都无上天。也抹此阎君五殿。享千年。谁知今日刬地受迍邅。
善哉行
作者：屠隆
朝代：明
体裁：四言诗

来日大难，地耄天荒。花开不饮，叶堕空伤。秦望三山，以临洪波。金棺之下，白骨峨峨。富贵无常，霏云流霞。时移运谢，王侯布瓜。人有美酒，天有良宵。何以为驩，打鼓吹箫。畅适岂诞，沈冥不昏。客来笑歌，客去偃门。世人无稽，盛言八公。起视茫茫，白云在空。
喜迁莺
作者：屠隆
朝代：明
体裁：曲

皇都淑景。看柳拂雕栏。花明藻井。璧月生辉。卿云散彩。笙歌万户升平。小旦扮杨贵妃侍女上：春梦海棠初醒。晓日新妆宝镜。倚宫娥。隔帘试听学语新莺。
嘉庆子
作者：屠隆
朝代：明
体裁：曲

你雄姿秀骨风度好。瞥然见把人魂消。又不是琴心相挑。一意愿咏桃夭。谐白发附青霄。
嘉庆子
作者：屠隆
朝代：明
体裁：曲

小生：念臣亲山林养高。舍一官栖遁欲老。甘着那澹薄修道。臣未得晨昏问寂寥。
四块玉
作者：屠隆
朝代：明
体裁：曲

难难难恩情化作仇。大怒藏嘻笑。昨日价酒杯来往逞风骚。把人儿爱惜如珍宝。顷刻里变浮云。顷刻里同蒿草。早觑破这相逢没下梢。
四煞
作者：屠隆
朝代：明
体裁：曲

这于菟跑地鸣。先驱到鬼伥。山君旧号何凶狞。叱威曾说巢居叟。解斗犹传峰顶僧。业畜迷真性。你有雏自爱。忍食啖众生。
四煞
作者：屠隆
朝代：明
体裁：曲

闹攘攘为甚的。急煎煎子与妻。思量衣食能消几。我千般黑业皆因你。今日里万苦黄泉你怎知。永劫沈阿鼻。祭都无益。哭也何为。
四边静
作者：屠隆
朝代：明
体裁：曲

丑：长安宫阙披榛莽。烟尘蔽天壤。王气属荆襄。山河入吾掌。合：雄图未张。高人梦想。一网得冥鸿。三军有殊赏。
四边静
作者：屠隆
朝代：明
体裁：曲

净：大燕国运方隆赫。神州入图籍。灰烬岂重燃。尸居但馀息。合：兵如虎翼。形分卵石。斩将复搴旗。边烽霎时熄。
四边静
作者：屠隆
朝代：明
体裁：曲

净：扫清江汉天重朗。神州应如响。历数在君王。丕基造翻掌合前。
四边静
作者：屠隆
朝代：明
体裁：曲

外末：王师锐气吞强敌。神机鬼难测。一战落旄头。黄河血流赤。合：扫清宫掖。敉宁社稷。太上奉回銮。中兴纪勋绩。
四边静
作者：屠隆
朝代：明
体裁：曲

小生哭：严亲有难肝肠裂。斑斑泪成血。有子愧缇萦。何由吁天阙合前。
四边静
作者：屠隆
朝代：明
体裁：曲

旦哭：孤忠万死遭缧绁。残生付毡雪。素志莹无瑕。如何反污涅合前。
四边静
作者：屠隆
朝代：明
体裁：曲

生：永王设计拘忠烈。捐躯抗臣节。犯难得逃生。何曾助凶孽。合：冤魂气结。愁云惨切。瞥尔遇雷霆。终当照日月。
四边静
作者：屠隆
朝代：明
体裁：曲

贴哭：狺狺虎豹司阊阖。忠邪岂无别。恸哭就桁杨。亲知死生诀合前净。
园林好
作者：屠隆
朝代：明
体裁：曲

君本是天朝贵臣。怎做得云游道人。平白地飘零一瞬。好教我痛伤神。好教我痛伤神。
园林好
作者：屠隆
朝代：明
体裁：曲

小生：听宫娥霓裳调高。是仙音凡夫怎操。畅好度玲珑缥缈。聊记取。入箫韶。删下里。整云璈。
园林好
作者：屠隆
朝代：明
体裁：曲

想君王年来鬓星。在人间无多暮龄。受何限风流欢庆。好回首办前程。好回首办前程。
园林好
作者：屠隆
朝代：明
体裁：曲

想夫君雕鞍绣裳。侍姬们罗裙锦裆。正此日牙旗列仗。追往事叹沧桑。追往事叹沧桑小生上觑科旦贴小旦下。
园林好
作者：屠隆
朝代：明
体裁：曲

老阇黎知他那厢。病风魔多应是假狂。口吐出金茎蔗浆。顿使我热心降。顿使我热心降。
园林好
作者：屠隆
朝代：明
体裁：曲

臣怎忍官尊爵高。臣怎忍垂缨珥貂。臣怎忍一身荣耀。餐美食。进香醪。因此上诉皇朝。
园林好
作者：屠隆
朝代：明
体裁：曲

辞荣去母子休得要怨嗔。辞荣去寻师问津。思量起流光何迅。我怎肯恋红尘。我怎肯恋红尘旦哭介。
夏夜泛舟青溪得东字
作者：屠隆
朝代：明
体裁：七言律诗

千家隐隐夕阳中，一苇萧萧浦溆东。疏树晴摇楼映水，断霞初散月当空。花明子夜骄华烛，箫咽中流度冷风。欲继清欢迟三五，芙蕖閒向酒杯红。
夏日怀友人
作者：屠隆
朝代：明
体裁：五言律诗

松风消大暑，长日坐高林。路断千峰合，天垂万木阴。偶然成客梦，一半是乡心。得句无人赏，年来欲废吟。
夜游朝
作者：屠隆
朝代：明
体裁：曲

宫锦君恩归白昼。离鹓行早问盟鸥。紫蟹初肥。黄花正绽。才下马便开醇酒。
夜游朝
作者：屠隆
朝代：明
体裁：曲

小外武谔骑马上：侠气肯居荆聂下。湛寒光剑吐莲花。遍地烽狼。极天戎马。待救出高人缧绁。
夜行船
作者：屠隆
朝代：明
体裁：曲

净扮严武挟侍儿上小旦扮王婉娘：手握貔貅身似虎。嗟一病喘息残躯。粉黛慵看。弦歌厌听。早晚黄泉旧路。
夜行船
作者：屠隆
朝代：明
体裁：曲

外扮司马子微上：家在天台华顶上。丹台名姓。烟霞骨相。碧落千寻。红霞百丈。听一派仙音嘹喨。
夜行船
作者：屠隆
朝代：明
体裁：曲

小旦：脉脉冤魂沈水府。亲叩阙得请天都。宝剑清霜。牙旗旭日。且向高人泣诉。
夜行船
作者：屠隆
朝代：明
体裁：曲

生上：才出潼关经蜀土。过栈阁已到成都。城闪朱旗。衙开画戟。千里辕门访故。
夜行船
作者：屠隆
朝代：明
体裁：曲

白浪黏天浮画舫。云飘零乱。沙鸥下上。霞气初澄。遥空更敞。雅称我芒鞋竹杖。
夜饮李将军帐中
作者：屠隆
朝代：明

两行宝炬照华堂，一派笙歌夜未央。户外高牙明画戟，灯前小队舞红妆。花生步障风光暖，月在帘钩海色长。大将只今容揖客，不妨沉醉答青阳。
大和佛
作者：屠隆
朝代：明
体裁：曲

众：丹凤衔书下建章。龙象有辉光。宣扬玄化。天语赞西方。九品发莲香。依稀绣阁交珠网。又见玉毫金口佛语布洋洋。开普度慈门甘露空中降。并许着香花幢盖。长侍如来宝座旁。
大和佛
作者：屠隆
朝代：明
体裁：曲

众：绝代才华果是奇。凡骨岂能为。綵毫作崇。到底有光辉。云汉共低垂。人间天上班俱贵。并列仙曹。文苑千古见应稀。论诗酒清狂傲睨。风烟里。真不损上根灵气。这龌龊徒为达人嗤。
大藏峰
作者：屠隆
朝代：明
体裁：七言律诗

峭壁支天閟石扃，仙人于此贮丹经。神砂千载泉犹赤，灵药三冬草自青。夜静时闻龙笛响，月明还见鹤骖停。到来不是清斋客，多恐风雷动五丁。
天下乐
作者：屠隆
朝代：明
体裁：曲

小外：正遇着南北干戈乱似麻。把豪杰挦扯。神龙遭兔罝。忍交那驺虞劘虎牙。密匝匝罗网怎逃。烈铮铮刀斧可加。急忙里。匹马单身去救他。
天下乐
作者：屠隆
朝代：明
体裁：曲

木客窥人山带烟。蛮荒看月几回圆。但逢有酒聊堪醉。目送飞鸿挥五弦。
天下乐
作者：屠隆
朝代：明
体裁：曲

末：当日功名仗宝刀。挣爵士与儿曹。到头来汤雪消。从此后枉持杯向坟上浇。冷落了宛转吴谣。消停了娉婷楚腰。又何须上铜台那魂怎觉。
天下乐
作者：屠隆
朝代：明
体裁：曲

造业身躯只一堆。难当众罪归。质对分明事怎推。铜挝儿只乱搥。铁鞭儿只乱挥。唬得人魄散魂飞。
太师引
作者：屠隆
朝代：明
体裁：曲

小旦：椒房沐宠承恩遇。愧自比当熊贯鱼。独占他三千粉黛。怎堪方十斛明珠也。秋风扇箧愁纨素。愿长如织女黄姑。奉宸游秦宫汉都。颠勿使凄凉风雨羊车。
太师引
作者：屠隆
朝代：明
体裁：曲

小生：帝城浩荡春如许。丽昭阳罘罳绮疏。试看取五云宫阙。兼带着六甲行厨。引高歌激楚阳阿舞。细趁著回风低度。尽堪送金尊玉壶。微醺处。睨佳人皓齿红肤。
女冠子
作者：屠隆
朝代：明
体裁：曲

旦贴上旦：归装才解。又向天涯郎君潇洒。非关薄倖。栖心物外。兵戈连四海。还愁路阻江淮。贴：萍踪何在。隔盈盈衣带。目盼断银河一派。
好事近
作者：屠隆
朝代：明
体裁：曲

绛节下云霄。万国山河临照。金幢绣盖。仙音一派缭绕。斑龙先导。御飞轮瞬息寥天杳。破青痕沧海犹微。带黑点神州何小。
好事近
作者：屠隆
朝代：明
体裁：曲

职司采访领功曹。总一切大地阎浮考校。贞邪善恶。宝镜当空明了。巡行四部。奉天王宣化扬丹诏。录金书善者褒嘉。仗斧钺恶行诛讨。
好姐姐
作者：屠隆
朝代：明
体裁：曲

云水无端三载。走天涯踏破芒鞋。海中何处有蓬莱。无聊赖。西方佛国今安在。只落得形容瘦似柴。
好姐姐
作者：屠隆
朝代：明
体裁：曲

天朝。侯封宠褒。锡微臣。一封丹诏。臣父云游定返。臣官何太早。忍叨冒金章紫绶虽荣耀。慕禄忘亲罪怎逃。
好姐姐
作者：屠隆
朝代：明
体裁：曲

悬车明辞禁庐。谢圣主挂冠神武。此生无复含香画省趋。寻真处。桃花流水迷云树。未许时人问隐居。
好姐姐
作者：屠隆
朝代：明
体裁：曲

清都。丹房药炉。好去觅旧时仙侣。红泉无恙白云千顷疏。寥阳路。从今发桂还为主。满地松阴鹤梦孤。
好姐姐
作者：屠隆
朝代：明
体裁：曲

生：感卿卿情深意虔。举芳尊绸缪宛转。穷愁旅况。都消在歌舞筵。杯无算。醉来犹忆金銮殿。酩酊挥成五彩笺。
字字双
作者：屠隆
朝代：明
体裁：曲

丑冠服上：奴家皇帝鼻丰隆。胡种。拖带奴奴做正宫。打哄。三千粉黛尽花容。夺宠。一声狮子吼河东。怕恐。
孝南歌
作者：屠隆
朝代：明
体裁：曲

毫端彩。五色俱。裁云镂冰琼蕊敷。枝稳凤栖梧。花寒桂生蠹。宫闱萋菲。眩碧成朱。圣主应投杼。一曲清平。顷刻移宫羽。恩也疏。礼也疏。何用再踌蹰。小车儿在路衢。
孝南歌
作者：屠隆
朝代：明
体裁：曲

阴符诀。黄石书。姜牙子房期并。驱长剑起雄图。丹心报明主。谁知天意不用。男儿中道遭谗阻。一笑回头。便捐翔鸿去。樵也苏。钓也渔。烟水是吾庐。好相寻旧酒徒。
宜春令
作者：屠隆
朝代：明
体裁：曲

小外：琅函秘。芝检韬。蜕嚣尘。神明自超。论飞虹绛雪。抽关启钥披玄奥。鍊金丹九转功成。降羽轮三清自召合前。
宜春令
作者：屠隆
朝代：明
体裁：曲

末：先天地。本寂寥。合虚无。回翔太霄。叹朝生暮死。蜉蝣晷刻真堪悼。王侯第寒雨荒榛。秦汉陵夕阳秋草合前。
宜春令
作者：屠隆
朝代：明
体裁：曲

老旦：黄芽鍊。白雪调。运河车。全凭斗杓。羡女真度世。西池南岳游俱到。龙鱼字旸谷传书。蝌蚪文传桑授道合前。
宜春令
作者：屠隆
朝代：明
体裁：曲

金书灿。玉榜高。拥祥云。群仙正朝。看龙车凤辇。霓旌列队珠幢导。遥空引仙乐氤氲。广殿散天香缭绕。合：任沧溟几度扬尘。仙家不老。
宝陀寺礼大士
作者：屠隆
朝代：明
体裁：古风

巍巍法王子，天人所师尚。远从身毒国，大法来龙象。孤高托厜㕒，浩荡乘溟涨。讵应爱空阔，无乃悯流浪。人生堕苦海，神识昏漭漾。哀哉万劫中，业趣日酝酿。慈氏兴大悲，弘誓度群妄。微言深奥衍，妙义蔚遐畅。不废耳目用，而忘耳目相。世音乃以观，观彻理无障。三千及大千，桴鼓答灵贶。周遍法界中，咸令满所望。
寄生草
作者：屠隆
朝代：明
体裁：曲

三花树开应遍。九莲台路不杳。把僧伽换却乌纱帽。云衣璎珞香烟罩金沙细路幢幡导。只这个天宫七宝佛庄严。煞似王家五等官封号。
寄生草
作者：屠隆
朝代：明
体裁：曲

受苦无宁息。号声不住嘶。剑和刀当做衣穿体。魄和骸一似粮舂碓。水和浆那得充饥馁。更可怜形粗七尺广由旬。又可奈日长一夜如年岁。
寄生草
作者：屠隆
朝代：明
体裁：曲

合：驰轻骑。风何疾。望军营。路不赊。流星一道追寒月。青锋两口明残雪。文星正朗妖氛灭。料此去必脱晏婴囚。待归来不辱苏卿节同下。
寄题中岳
作者：屠隆
朝代：明
体裁：七言律诗

高柱劖天白日停，千峰回合昼冥冥。鹤乘秋日笙俱冷，虎啸空岩殿不扃。一夕风雷松壑徙，九年霜雪石花青。竦身欲挂藤萝外，夜听金台玉笥经。
寄题清泉寺函三阁
作者：屠隆
朝代：明
体裁：七言绝句

一代文章万古希，山川赖尔亦增辉。狂夫若问西来意，孤鹤横江赤壁矶。
小桃红
作者：屠隆
朝代：明
体裁：曲

红颜薄命。白璧堪嗟。妾祸从天降也。相逢狭邪。要我重婚嫁。岂做出墙花。愿配一鞍跨一马。忍又抱琵琶也。总为蛾眉生鼠牙。死葬青陵下。泉路未赊。肯学无言息国娃。
小桃红
作者：屠隆
朝代：明
体裁：曲

贴小旦：红妆久洗。翠馆长辞。不复御罗衣也。禅心净持。明月琐窗知。何事遇狂且。自分香可残。玉可碎。甘做琉璃脆也。忍去王宫再画眉。仰赖龙天庇。扶衰济危。幸免如来戒体亏。
小梁州
作者：屠隆
朝代：明
体裁：曲

到如今一悟翻然出火坑。木落霜清。英雄气尽薄浮名。还思省。风静浪花平。
小楼犯
作者：屠隆
朝代：明
体裁：曲

消灾障木槵子。洒净水杨柳枝。只一味身坐团瓢。只一味身坐团瓢。心想西方。口念阿弥。再休题人在房栊。再休题人在房栊。裙染胭脂。香薰罗绮。这些时才有个往生的消息。
少年游
作者：屠隆
朝代：明
体裁：曲

旦上：风来云去。鸟啼花落。妙旨印禅心。小生小贴：沈水香清。博山烟袅。贴小旦慧日照檀林。
尾声
作者：屠隆
朝代：明
体裁：曲

仙郎结束登廊庙。转念慈亲修道。依旧莲花伴寂寥。
尾声
作者：屠隆
朝代：明
体裁：曲

俗情消。凡容改。仙人相挈采真回。只怕城郭人民安在哉。
尾声
作者：屠隆
朝代：明
体裁：曲

叩头虫体疲。毒蟒蛇腹馁。跳蚤儿几时出得人裈裤内。蛆虫儿怎当恶滋味。黑蟆儿受用些土气息。灯蛾儿恋火坑。蜣螂把粪丸儿当做了宝贝。水牯牛拖犁负重无休息。只有鹦哥儿毛羽美。杜鹃儿说曾为蜀望帝。可也没个凭据。劝世人及早回头策厉。莫待失了人身呵那里去还寻你并下。
尾声
作者：屠隆
朝代：明
体裁：曲

叹双星佳期有定。岁岁年年绊此情。只亏煞姮娥无伴。万古凄清。
尾声
作者：屠隆
朝代：明
体裁：曲

大明六合无私照。荡涤清虚理自超。因缘果报。莫谓天公没分晓。
尾声
作者：屠隆
朝代：明
体裁：曲

天兵十万亲提挈。一道流星飞电蹑。雷撼天关龙战野并下。
尾声
作者：屠隆
朝代：明
体裁：曲

天狼照夜妖氛盛。落江湖且占客星。谁识矶头垂钓情。
尾声
作者：屠隆
朝代：明
体裁：曲

孤云野鹤身飘荡。大地山河才一掌。便西去恒沙也只半饷下。
尾声
作者：屠隆
朝代：明
体裁：曲

平生落拓真堪笑。此日疏狂罪怎逃。一笔分明尽供了。策蹇华山遥。又恐山灵恼。明日的徒步云台。把洞天绕。
尾声
作者：屠隆
朝代：明
体裁：曲

形骸糜烂何须恨。烧却虚空幻影尘。才證毗卢不坏身。
尾声
作者：屠隆
朝代：明
体裁：曲

往西方。只片饷。永脱死生流浪。万古英雄作话扬。
尾声
作者：屠隆
朝代：明
体裁：曲

昙花三宝诠真谛。又拈出彩毫玄秘。豪客应烧笔研时。
尾声
作者：屠隆
朝代：明
体裁：曲

望吾家乌衣朱桁。不少金钗红粉妆。且回去鸾鎞奏响。蜡炷生光下。
尾声
作者：屠隆
朝代：明
体裁：曲

爱河欲海深无底。一换容颜知是谁。我返西方专待你。
尾声
作者：屠隆
朝代：明
体裁：曲

爱煞名花与倾国。尽老今生看不足。永乐升平醉金屋。探子上：报报报。内侍传进去。小生：宫门上既有紧急事情。着他进来。探子：报子叩头。小生：报子勿忙。所说何事。探子：节度使郭子仪李光弼。差小校来报。安禄山谋反。小生：他怎么就敢谋反。探子：皇上爷爷。大兵已动了。河北二十四郡。势如破竹。已过潼关。将逼京城来了。小生小旦惊介小生：报子喘息定气。细说一番。探子应：禄山凭藉恩宠。久蓄异谋。招兵买马。铁骑如云。积草屯粮。金戈耀日。兵连番汉部落。王师见影逋逃。战兼步骑枭雄。州县望风纳款。东都僭位。以诛杨氏为名。藉口晋阳之申。国号大燕。伪署文武官爵。敢肆问鼎之奸。杀气连天。但见男逃女窜。军声动地。惟闻鬼哭神号。藩镇诸路。敛手抱头。尽作婴城之计。郭李二帅。摩拳擦掌。愿倡讨贼之师。皇上爷爷火速降诏。命将出师。速下小生：高力士你可传旨。即日传位太子。驾幸西蜀。诏郭子仪李光弼等勤王讨贼。小旦跪：贱妾猥以陋躯。荷蒙皇上异宠。正谓永承清驩。不想倏遭大难。反贼既以诛杨氏为名。罪在贱妾。敢效一死。以谢万姓。请赐自尽。勿误国家大事。小生：彼不过借你为兵端。卿亦何罪。誓同生死。岂忍便为此。暂同西行。回銮有日。小生：君王乐极转生哀。小旦鼙鼓渔阳动地来。
尾声
作者：屠隆
朝代：明
体裁：曲

看取孤忠照天地。这报主酬恩千古事。方显得男儿不浪死。
尾声
作者：屠隆
朝代：明
体裁：曲

眼前尽诧豪华盛。流霞飞电真俄顷。不如回首寻清净。
尾声
作者：屠隆
朝代：明
体裁：曲

离亭尊酒还须醉。醉后分携总不知。日落河桥去马嘶生下旦小生贴哭倒地介。
尾声
作者：屠隆
朝代：明
体裁：曲

繁华弃掷因求道。论弦歌吾家不少。为甚孤身云外飘。
尾声
作者：屠隆
朝代：明
体裁：曲

羊肠虎口人难住。这恩眷敢忘圣主。只恐怕戎马关山动地呼。
尾声
作者：屠隆
朝代：明
体裁：曲

蠹蚀桂花凋。鼠啮枯藤倒。便从此撒手回头欠早。莫等到席冷筵残人散了。一沈苦海中永劫难捞。但灵消谁认皮毛。鬼窟翻身知几遭。平生意气豪。只争一些儿不到。这时节那里寻贵王公官品儿高。
尾声
作者：屠隆
朝代：明
体裁：曲

贤良并列仙班贵。香案前头侍起。不负精忠报主时并下。
尾声
作者：屠隆
朝代：明
体裁：曲

辞官不允重颁诏。从此衣冠候蚤朝。丛桂何缘再见招。
尾声
作者：屠隆
朝代：明
体裁：曲

除妖荡怪功非小。一霎时乾坤朗耀。准拟金书爵位超同下。
尾犯序
作者：屠隆
朝代：明
体裁：曲

外：京洛正胡尘。万户伤心。六飞宵遁。佞幸从邪。精忠先陨。豪俊。辞美爵虽还草野。荷荣光怎负君恩。好办取和光混迹。临难显忠臣。
尾犯序
作者：屠隆
朝代：明
体裁：曲

末：物外有閒身。鼎沸山河。高卧自稳。喜得君来。向桃源问津。肥遁。且相共调猿放鹤。还究竟金丹玄牝。况有这明师指授。片语便通神。
尾犯序
作者：屠隆
朝代：明
体裁：曲

生：长啸出风尘。远祸潜形。免罹锋刃。杖策名山。远寻师采真。无吝。许清斋焚香拜授。入药镜玉清心印。从此去潜修密鍊。回合葆灵根。
山中吟
作者：屠隆
朝代：明
体裁：古风

我家海上之青山，山头白云时往还。藤捎细月行花里，水溅空岩洒竹间。仙源有路春常入，石屋无门夜不关。踏花只共野人语，荡桨真如沙鸟閒。自从奔走江南道，马蹄半入红尘老。生平耳目非我有，俯仰眉妩向人好。岁月其如石火何，却逐浮名丧至宝。昨梦丘中人，题书寄深省。既报青山空，复言白云冷。山空云冷胡不归，荒猿叫破秋天暝。四明回合无风尘，八窗高敞开星辰。洞箫泠泠响空碧，凌云一唤樊夫人。樊夫人，偕云华。不知何年栖紫霞，十洲三岛俱为家。粲然忽启玉齿笑，笑我不归寂寞羞桃花。桃花烂熳红映天，垂杨婀娜春风前。野麋乱饮幽涧水，仙鼠倒挂洞门烟。偶因骑马冲泥去，忆得铺花扫石眠。
山中吟
作者：屠隆
朝代：明

我家海上之青山，山头白云时往还。藤捎细月行花里，水溅空岩洒竹间。仙源有路春长入，石屋无门夜不关。踏花只共野人语，荡桨真如沙鸟闲。自从奔走江南道，马蹄半入红尘老。生平耳目非我有，俯仰眉妩向人好。岁月其如石火何，却逐浮名丧至宝。昨梦丘中人，题书寄深省。既报青山空，复言白云冷。山空云冷胡不归，荒猿叫破秋天暝。四明回合无风尘，八窗高敞开星辰。洞箫泠泠响空碧，凌云一唤樊夫人。樊夫人，偕云华。不知何年栖紫霞，十洲三岛俱为家。粲然忽启玉齿笑，笑我不归寂寞羞桃花。桃花烂熳红映天，垂杨婀娜春风前。野麛乱饮幽涧水，仙鼠倒挂洞门烟。偶因骑马冲泥去，忆得铺花扫石眠。
山坡羊
作者：屠隆
朝代：明
体裁：曲

叹鬔松香云青乱。更淋漓啼痕红溅。走苍茫鞋弓褪莲。衠摇拽肉袒花枝颤。过帝前。含悲不敢言。六宫掩涕。掩涕回妆面。眼见生离结发缘。朱颜。销来不记年。黄泉。今来始雪冤。
山坡羊
作者：屠隆
朝代：明
体裁：曲

日曈昽宫帘乍捲。镜团圞妆台初展。髻葳蕤鸾钗未簪。粉轻盈新拂蛾眉浅。朱户喧。宫蛾忽乱传。带兵直入。直入昭阳殿。玉碎香残顷刻间我在深宫。外庭事体怎么知道。。衔冤芳魂泣蜀鹃。谁怜。湘灵断楚弦。
山坡羊
作者：屠隆
朝代：明
体裁：曲

旦：煖醺醺春光如酿。碧溶溶波纹微漾。蘸裙边铺裀草纤。衬弓弯堤路平如掌。映绮疏朱楼大道旁。江州新绿。新绿蘼芜长。何处王孙。天涯惆怅。洋洋。河鲂泳水乡。双双。鸳鸯遇野塘。
山坡羊
作者：屠隆
朝代：明
体裁：曲

贴小旦：峭层层山围青障。细茸茸麦翻翠浪。试单衫游人渐多。载芳樽车骑纷来往。怕相逢将身柳外藏。新妆无复。无复当时样。仙履云镶。道衣霞氅。思量。花源隔阮郎。凄凉。佳时负艳阳。
山花子
作者：屠隆
朝代：明
体裁：曲

外：勋名磊落云台上。回头瞥悟无常。试群魔精金鍊刚。一朝遂现灵光合前。
山花子
作者：屠隆
朝代：明
体裁：曲

小生小贴：一门并去游华藏。羞予紫诰金章。奈蹉跎红尘路旁。何当一指津梁合前。
山花子
作者：屠隆
朝代：明
体裁：曲

小生：真人道果非容易。饱尝世味难危。汰身心。莲花污泥不妨侍从金闺合前。
山花子
作者：屠隆
朝代：明
体裁：曲

旦：前身金粟如来是。又兼香案仙姿。历尘劳陶镕圣师。何妨出世匡时合前。
山花子
作者：屠隆
朝代：明
体裁：曲

旦：良人远别成悽怆。翻然遂扫云房。谢庞师把琅函阐扬。一悲十载他乡合前。
山花子
作者：屠隆
朝代：明
体裁：曲

末：神丹久饵蓬莱长。东华忽转西方。悟无生长依觉王。何如不死仙乡合前。
山花子
作者：屠隆
朝代：明
体裁：曲

灵照：莲花一室依方丈。六时礼佛焚香。说多罗初开讲堂。西归早办资粮合前。
山花子
作者：屠隆
朝代：明
体裁：曲

生：当初撒手辞卿相。长途饱历冰霜。感吾师西陈乐邦。悟还本地风光。合：喜归来昙花正芳。满堂贤圣扬宝幢。盈空天乐和异香。永断轮回。劫外徜徉。
山花子
作者：屠隆
朝代：明
体裁：曲

皇情浩荡如天地。微臣感激恩私。两叨荣词垣谏司。青蒲紫禁委蛇合：鍊丹砂蹁跹羽衣。如今骑马登玉墀。早看控鹤骖赤螭。少伯留侯远共风期。
山花子
作者：屠隆
朝代：明
体裁：曲

贴小旦：生身粉黛多魔障。相倚阿母禅床。对蒲团莲花漏长。明灯幸借馀光合前。
山花子
作者：屠隆
朝代：明
体裁：曲

贴：浮云幻泡看三事。风波夷险何辞。任蛮烟莺花禁墀。冰壶朗照涟漪合前。
嵩泽吊袁将军
作者：屠隆
朝代：明
体裁：七言律诗

黄雾春天海浪惊，斜阳江上哭残兵。野禽飞上将军树，田父来耕沪渎城。剑蚀土花秋后老，血侵鬼火夜深明。羊昙清唱桓伊笛，并入萧萧暮雨声。
川拨棹
作者：屠隆
朝代：明
体裁：曲

从此罗衣空叠尘。从此薰笼香不焚。急面君王将此情陈。急面君王将此情陈。把玉带貂蝉还与君合前。
川拨棹
作者：屠隆
朝代：明
体裁：曲

合唱：君行紧。一家人俱哭损。但愿得果證三身。但愿得果證三身。早归来昙花正春。合：怎教人不怅神。便途人也不忍闻。
川拨棹
作者：屠隆
朝代：明
体裁：曲

小生：休閒想。莫轻弹陌上桑。况莲心已守在空房。况莲心已守在空房。断巫云何知楚襄。羡仙卿道未量。恨凡夫欲未降。恨凡夫欲未降。
川拨棹
作者：屠隆
朝代：明
体裁：曲

小生：恩非小。岂不愿竭忠报效。傥忘亲自立功劳。傥忘亲自立功劳。那些个求忠于孝。愿辞官守草茅。愿寻亲去问采樵。
川拨棹
作者：屠隆
朝代：明
体裁：曲

生：令人恼。我铁石心怎变了。可惜你柳媚花娇。可惜你柳媚花娇。沾惹了烟藤露梢。玷侯门犯正条。污鸾钗羞凤箫。
幽居诗
作者：屠隆
朝代：明
体裁：古风

旭日散林光，晨起坐前楹。长天作绀碧，水映孤霞明。散发把道书，恍然游太清。会心欣有道，抚景澹无营。但见修竹里，童子理茶铛。嚣声远近绝，鸟来嘉树鸣。微风吹落花，适与虫丝萦。何必骖鸾鹤，端居超凡情。
幽栖
作者：屠隆
朝代：明
体裁：五言律诗

独爱无人处，幽栖不用名。竹鸡啼午寂，松鼠落枝轻。芳草初平路，春溪欲上城。萧然吾亦得，扰扰自劳生。
庆东原
作者：屠隆
朝代：明
体裁：曲

那怕你满口吹将妖火烧。也不须吞江吸海把水来浇。只凭俺龙泉三尺。那怕鬼计千条。只将刀头儿一摇。妖光随手灭。烈焰一时消。
引
作者：屠隆
朝代：明
体裁：曲

扁舟乘兴。日落江山胜。载佳人凌波照影。小生上：牛渚云帆。鸱夷烟艇。送美酒弦歌声竞。
归朝欢
作者：屠隆
朝代：明
体裁：曲

合：危途的。危途的。行难到头。恶滋味。恶滋味。略教沾口。临崖马。临崖马。丝缰早收。从今去。谁复禁寻花问柳。那管他翻云覆雨把冤家搆。连天匝地兵戈斗。真个是一往冥鸿不可求。
彭城渡黄河
作者：屠隆
朝代：明

彭城临广岸，俯仰霸图空。白日照残雪，黄河多烈风。所嗟人向北，不似水流东。回首沧溟曲，山山云雾中。
御林莺
作者：屠隆
朝代：明
体裁：曲

别妻孥赴九泉。嘱铜台奏管弦。只指望一灵依旧同欢宴。酆都铁鞭。泥犁苦煎。纵然歌舞何由见。勿多言。生丕一子。尽足报曹瞒。
忆多娇
作者：屠隆
朝代：明
体裁：曲

外末合：心可嘉。行不瑕。六度檀波具落伽。一念慈悲印释迦。记取龙华。记取龙华。自度还须度他同下。
忆多娇
作者：屠隆
朝代：明
体裁：曲

小生：空远涉。亲怎觅。苦欲渡河无宝筏。犹喜昙花经时茁合前。
忆多娇
作者：屠隆
朝代：明
体裁：曲

相蹂躏。难闪遁。深山怎期逢祸衅。大节肯亏生可尽合前净领众复上鸣锣呐喊介末扮土地领神兵猛虎冲散并下净众慌张走上介末神兵猛虎复上惊冲净众跌走介净。
忆多娇
作者：屠隆
朝代：明
体裁：曲

见此札。心转切。昙花果茂枝与叶。是我夫君留为别。合：采真问法。采真问法。看取如来记莂。
忆多娇
作者：屠隆
朝代：明
体裁：曲

金鼓近。心胆震。临危猛拚一命陨。岂知四壁家已窘。合：红颜白刃。红颜白刃。须信人生朝菌净领众复上鸣锣呐喊绕行下旦小生贴相持哭。
忆秦娥
作者：屠隆
朝代：明
体裁：曲

旦占上：黄花瘦。夜凉虫语秋深后。占：秋深后。槁砧得请归来时候。
忆秦娥先
作者：屠隆
朝代：明
体裁：曲

西天近。金绳觉路明勾引。明勾引。道情顿起。壮心消尽。
忆秦娥后
作者：屠隆
朝代：明
体裁：曲

东君若个传春信。眉端一夜添新恨。小生上：添新恨。且倩取舞衫佐酒。名花消闷。
忒忒令
作者：屠隆
朝代：明
体裁：曲

生：托身在烟峦霞峤。那管你风情月调。既撇却兔丝了。既撇却兔丝了。岂复惹閒花草。虚劳你神女阳台。自信襄王梦寂寥。
忒忒令
作者：屠隆
朝代：明
体裁：曲

遇樵夫有云笺顺梢。问何之仙踪又杳。因此上把黄泉碧落都游到。念微臣两亏忠孝。只落得瞻帝阙。望亲舍。时时暗地里泪抛。
念奴娇
作者：屠隆
朝代：明
体裁：曲

旦：空山地僻迥无邻。门与于菟穴近。小生：雪覆栟榈茅屋冷。萧瑟谁来相问。贴：北陇云低。西窗风紧。木叶俱飘尽。合：怀人泪抆。路断遐荒无信。
怀冯开之
作者：屠隆
朝代：明

一返长林友鹿麛，年来踪迹半招提。直将幻泡看金马，养得玄心到木鸡。薝葡香清依丈室，芙蓉花发坐空堤。点苍别后无消息，魂梦还游洱海西。
怀嘉则宾父伯翼长文田叔仲初郑朗诸君
作者：屠隆
朝代：明

相思公子住岩阿，岁岁衣裳剪薜萝。水溅山花春屐冷，僧归湖雨暮钟多。犬能爱客沿溪送，猿不惊人带月过。讵用移文心自愧，云青沙白奈君何。
急板令
作者：屠隆
朝代：明
体裁：曲

小外：拚残躯迢迢远寻。幸边关相逢痛心。牵衣捉襟。牵衣捉襟。亲嘱归来。指日园林。不道家中。已有佳音合前旦。
急板令
作者：屠隆
朝代：明
体裁：曲

小生：访庭帏山长水深。无觅处他乡泪淋。天怜苦忱。天怜苦忱。鹤使云中。远送归音。已顶霞冠。永脱朝簪合前。
急板令
作者：屠隆
朝代：明
体裁：曲

小贴：叹高堂栖迟远岑。盼晨昏怜予槁砧。啼痕满襟。啼痕满襟。书报华阳。剑返津镡。无恙家门。松竹阴森合前。
急板令
作者：屠隆
朝代：明
体裁：曲

念良人长怀道心。弃妻子从师远寻。凄凉到今。凄凉到今。一逐浮踪。十载无音。忽报仙姿。再返云林。合：明日里幢盖来临。开法界。听潮音。
急板令
作者：屠隆
朝代：明
体裁：曲

贴小旦：闭妆台尘蒙素琴。守空房香销冷侵。白头罢吟。白头罢吟。灵骨初成。道行堪钦。已际为漕。谁度金针合前。
恭送昙阳大师·其一
作者：屠隆
朝代：明
体裁：七言绝句

列坐榑桑大帝前，六铢五色照璚田。直凌海面行空去，飒飒天风散紫烟。
恭送昙阳大师·其二
作者：屠隆
朝代：明
体裁：七言绝句

西池南岳坐相邀，髣髴烟中白玉桥。手炙鹅笙踏云路，灵音一半入琼箫。
恭送昙阳大师六首
作者：屠隆
朝代：明

列坐扶桑大帝前，六铢五色照琼田。直凌海面行空去，飒飒天风散紫烟。西池南岳坐相邀，仿佛烟中白玉桥。手炙鹅笙踏云路，灵音一半入琼箫。王母行宫列宿分，九微灯艳紫元君。玉楼金阙非人世，空水茫茫载白云。家乡原在妙高峰，青桂红兰宛旧容。童子笑迎猿鹤舞，洞门亲启白云封。西天西去指恒沙，东海东头枣似瓜。斜日乍明秋潦尽，万人相送踏层霞。山驾严装羽队分，敕书先下玉晨君。明知不比人间别，亦自含凄望碧云。
恭送昙阳大师六首·其一
作者：屠隆
朝代：明

列坐扶桑大帝前，六铢五色照琼田。直凌海面行空去，飒飒天风散紫烟。
恭送昙阳大师六首·其三
作者：屠隆
朝代：明

王母行宫列宿分，九微灯艳紫元君。玉楼金阙非人世，空水茫茫载白云。
恭送昙阳大师六首·其二
作者：屠隆
朝代：明

西池南岳坐相邀，仿佛烟中白玉桥。手炙鹅笙踏云路，灵音一半入琼箫。
恭送昙阳大师六首·其五
作者：屠隆
朝代：明

西天西去指恒沙，东海东头枣似瓜。斜日乍明秋潦尽，万人相送踏层霞。
恭送昙阳大师六首·其六
作者：屠隆
朝代：明

山驾严装羽队分，敕书先下玉晨君。明知不比人间别，亦自含凄望碧云。
恭送昙阳大师六首·其四
作者：屠隆
朝代：明

家乡原在妙高峰，青桂红兰宛旧容。童子笑迎猿鹤舞，洞门亲启白云封。
惜奴娇
作者：屠隆
朝代：明
体裁：曲

外：国步艰危。叹二十四郡望风皆靡。我怀忠义。肯惜一身螳臂相持。面折奸雄。老陷封疆。馀生犹寄。合：天意。幸曾饵异人丹。得證上清仙史。
惜奴娇
作者：屠隆
朝代：明
体裁：曲

末：童时。志在幽栖。愿餐霞绝粒。阆风瑶水相遭际。王室剪焉中否。驱驰。灵武承祧。西蜀回銮。艰难谁倚。合：遗世。看圭珇似浮云。便脱宰臣衣紫。
意迟迟
作者：屠隆
朝代：明
体裁：曲

一解金鞍辞辇道。驴背斜阳好。野旷碧天高。凉风飒飒吹秋草。华山仙掌忽当前。遥想那琼宫路插云台杳。
意难忘
作者：屠隆
朝代：明
体裁：曲

镜匣慵开。看门庭似水。綦履谁来。幽禽鸣玉砌。文石绣苍苔。游子去几时回。云水路潆洄。消不尽蘼芜带。恨瑶瑟含哀。
慈会寺赠于悦海支二上人
作者：屠隆
朝代：明
体裁：七言律诗

九月盐官客思增，偶来萧寺得高僧。寒潮满郭喧秋梵，老树当门照夜灯。万顷鸥凫连海筏，千家烟雨散渔罾。閒房一宿清如水，梦踏蓬莱第几层。
懒画眉
作者：屠隆
朝代：明
体裁：曲

外：冥冥地府遍经过。昼夜众生苦折磨。愚帆痴网自张罗。欲将尽置莲花座。争奈迷情不了何。
懒画眉
作者：屠隆
朝代：明
体裁：曲

末：刀山剑树与灰河。罗刹阿旁来往多。悲心不忍再经过。凡夫好把无明破。回首天堂只刹那。
懒画眉
作者：屠隆
朝代：明
体裁：曲

永王窥鼎动干戈。篡取忠良入网罗。军麾要我赞谋谟。我忠贞怎把英风挫。甘受羁囚任坎坷。
懒画眉
作者：屠隆
朝代：明
体裁：曲

生：武郎侠气胜荆轲。展叟威名磨勒过。两人并马奋抽戈。鞭稍一指营门破。救我累臣唱凯歌。
懒画眉
作者：屠隆
朝代：明
体裁：曲

生：茫茫苦海万层波。多为生前堕爱河。蒙师指我退群魔。假饶不蚤离缰锁。难免无常此处过。
扑灯蛾
作者：屠隆
朝代：明
体裁：曲

丑末：千秋济世才。四海苍生待。簪笔侍彤墀。复际君臣鱼水也。羡调和鼎鼐。便膏车秣马好归来。莫留恋遐荒绝塞。看河梁落日照行柸并下。
扑灯蛾
作者：屠隆
朝代：明
体裁：曲

春从天上来。雨露宽如海。瑕垢一时消。又拜新恩冠带也。喜陡添光采。料此生何以报涓涘。须办取怀忠慷慨。又可奈神丹授道赤松回。
扑灯蛾犯
作者：屠隆
朝代：明
体裁：曲

总不如洗乾红粉妆离香闺。脚踏清凉地。修夜课佛火映琉璃。诵晨经磬钟儿声细。礼如来玉毫光里。照禅心皓月临清池。擗藕丝。刳情破爱。方显得莲花此日出污泥。
折桂令
作者：屠隆
朝代：明
体裁：曲

出华堂。拜别糟糠。离了青闺。撇却红妆。还想我沐雨经霜。身中锁甲。手里沈鎗。博换得玉带金章。忽然间野服新装。这才是猛烈英雄。小可的凡腹难量。
折桂令
作者：屠隆
朝代：明
体裁：曲

小生：碧琉璃冷浸霞标。只见桂树扶疏。合殿香飘。有几个仙女。婆娑素袖萧骚。裂青天叫云玉笛。散瑶台泣露琼箫。蜕尽炎嚣。飒尔神超。煞强似濯魄冰壶。换骨佺乔。
挂枝儿
作者：屠隆
朝代：明
体裁：曲

小外扮郭子仪冠服将士从上：结发从戎经百战。一朝里建节登坛。万死馀生。千秋高义。河桥忍别恩官。
挂真儿
作者：屠隆
朝代：明
体裁：曲

旦上：寂寂云堂今几载。趺坐里金磬飘来。贴小旦：瓶水初澄。炉香正袅。合檐角风篁清籁。
挂真儿
作者：屠隆
朝代：明
体裁：曲

生上：远客投荒聊自快。玄冬尽。又见春来。真气初回。灵光渐现。参破浮云世态。
掉角儿
作者：屠隆
朝代：明
体裁：曲

小生贴：雪冤人早离尘坌。列清班更叨禁近。报恩私相臣高义。悯流离天王恻隐。好竭节。追折槛。效批鳞。敢自爱持禄容身合前。
掉角儿
作者：屠隆
朝代：明
体裁：曲

想连年遭逢厄运。幸今日得闻喜信。沛雨露枯荄复苏。震雷霆蛰龙再奋。从此后增气色。长精神。同拜舞。沾洒皇恩。合：名扬补衮。光生覆盆。剑还宝器。马仍神骏。
排歌
作者：屠隆
朝代：明
体裁：曲

外：绝智忘形。虚无自然。窗尘片片飞烟。鍊教混沌软如绵。粉碎虚空别一天。合：昆崙顶。太乙巅。阳神八极任周旋。骖玄鹤。跨白鸾。木公金母去朝元。
排歌
作者：屠隆
朝代：明
体裁：曲

小外：列职清微。书名玉编。暂居洞府蓬玄。积功八百与三千。金阙虚皇丹诏宣。合：飞形上。拔宅仙。鸡鸣犬吠白云间。寥阳殿。香案班。逍遥永劫谢红缘。
排歌
作者：屠隆
朝代：明
体裁：曲

末：守静存虚。忘情断缘。霎时开透玄关。河车升降入丹田。结就灵珠黍米圆。合：加温养。鍊汞铅。琴心三叠舞胎仙。抽添好。火候全。回阳换骨得长年。
揽石峰
作者：屠隆
朝代：明
体裁：古风

磴道千盘割大荒，遥看一气但茫茫。仙床聊借云为幄，丹室天然石作房。煮药臼空松叶暗，摩崖字灭藓纹苍。磐陀留得双跏迹冲，举何年鹤背翔。
摊破地锦花
作者：屠隆
朝代：明
体裁：曲

占：论才华已占断朝和野。恋酒和花。珊瑚玦落在谁家。学士风流。才子豪奢。望京华。怎到得碧油车。
收江南
作者：屠隆
朝代：明
体裁：曲

呀。明说道好筵席定散。欢乐过转为殃。梦甫觉邯郸一枕熟黄粱。瞥然回首悟无常。因此脱功名戏场。怎等到身儿衰朽鬓儿苍。
收江南
作者：屠隆
朝代：明
体裁：曲

呀谁没有升天的羽翼呵。向碧落好游遨。都只为尘凡火宅不能抛。这清凉世界转迢遥。驾天风海涛。驾天风海涛。何处望下方宫殿郁岧峣。
斗黑蟆
作者：屠隆
朝代：明
体裁：曲

小贴：丈夫。你万里孤身。迢遥远撇。我一日三秋。相思怎歇。笺鸿到。镜鸾合。转念高堂凄风冻月。合：悲笳暮咽。东邻机杼轧。纵有寒衣。纵有寒衣。关山何处可达。
斗黑蟆
作者：屠隆
朝代：明
体裁：曲

贴小旦：老爷。你浪逐萍踪。芒鞋自挈。我冷落花房。被纹自叠。心应断。意难说。强把金炉名香夜爇合前。
新水令
作者：屠隆
朝代：明
体裁：曲

一朝挥手谢君王。脱朝衣把布袍儿穿上。才离了歌舞地。蚤来到水云乡。两袖飘扬。两袖飘扬。觉耳畔天风响。
新水令
作者：屠隆
朝代：明
体裁：曲

小生：半空隐隐驾银桥。步罡风陡生寒峭。仙人衣袂湿。宫女佩环摇。雉尾俄高。早不觉寥天杳。
新莺
作者：屠隆
朝代：明
体裁：七言律诗

初来阁外弄春晖，上下花间试学飞。小语未全调玉管，薄寒深自护金衣。龙池万柳栖应怯，紫殿千门见总稀。九十韶华愁易老，啼残红药绿应肥。
新莺
作者：屠隆
朝代：明

初来阁外弄春晖，上下花间试学飞。小语未全调玉管，薄寒深自护金衣。龙池万柳栖应怯，紫殿千门见总稀。九十韶华愁易老，啼残红药绿阴肥。
旅怀·其一
作者：屠隆
朝代：明
体裁：五言律诗

踪迹寄浮萍，江湖老客星。吾怀犹莽荡，天意使飘零。阅世头堪白，看山眼独青。故园丘壑在，归去学沈冥。
旅怀·其三
作者：屠隆
朝代：明
体裁：五言律诗

足下九州屐，囊中五岳图。生平负意气，不必问头颅。陵寝周秦道，衣冠梁宋都。故园朋旧在，饱饭对妻孥。
旅怀·其二
作者：屠隆
朝代：明
体裁：五言律诗

正好乘凉坐，胡为触热行。一瓢成浪迹，五岳亦虚名。赤日林间出，黄埃马首迎。有身真大患，七尺役吾生。
旅怀·其四
作者：屠隆
朝代：明
体裁：五言律诗

野旷紫叱拨，山深黄栗留。本为乞食去，兼作采真游。汗漫居乘马，逍遥杖剜鸠。乾坤容放达，何处不菟裘。
无题
作者：屠隆
朝代：明

千年露液何曾酿，五色霞衣不用裁。小史调笙铺席罢，金笼鹦鹉报花开。
春日怀桃花别业
作者：屠隆
朝代：明
体裁：五言律诗

缓步踏江村，沙晴晚日暄。偶然逢野老，相送出柴门。曲岸隐渔吹，平桥落水痕。归来坐长薄，星月饭黄昏。
普天乐
作者：屠隆
朝代：明
体裁：曲

生：盼师尊潼关近。望不得云端信。这是我这是我命合灾屯。愿舍我水泡波痕。作青天鬼燐。单保得这灵台一点无尘。
月云高
作者：屠隆
朝代：明
体裁：曲

旦占步摇上：金銮召对。君王赐殊礼。太乙燃藜下。女史薰香侍。寂寞春闺。月痕绣床里。占：水绿湘江渺。纵有鱼笺难寄。门掩房栊睡起迟。鸟语雕栏花影移。
朱奴儿
作者：屠隆
朝代：明
体裁：曲

众乐工：准备着巫山断肠。不争教浥露凝香。群玉瑶台路渺茫。只落得云花并想。合：当筵唱。新词乐。方待岁岁歌花放。
朱奴儿
作者：屠隆
朝代：明
体裁：曲

分不得纤腰艳妆。却将比飞燕昭阳。倾国名花两斗芳。常带笑。君王来赏合前小生。
柳叶儿
作者：屠隆
朝代：明
体裁：曲

外：呀。你笑我自家不照。恁醺醺终日酕醄。妆乔做乔。怎便肯泄真消耗。待梅香喷雪儿消。那时节才和你说不醉的心苗。
柳摇金
作者：屠隆
朝代：明
体裁：曲

旦：君才王佐。文成绮罗。岂肯老岩阿。补衮陈言入。抽毫应制多。好去侍龙池画舸。好去侍龙池画舸。辇路凤皇坡。卿云有烂。虞庭载歌合前旦。
柳摇金
作者：屠隆
朝代：明
体裁：曲

生：春山紫逻。晴湖绿波。野鹜点汀莎。问路逢津卒。随风送棹歌。何意入利名缰锁。何意入利名缰锁。惆怅别烟萝。望长安日下浮云奈何。合：禁门金阙。清漏银河。金阙银河。新拜钩陈御座。
桂枝香
作者：屠隆
朝代：明
体裁：曲

台悬莲镜。香焚宝鼎。经摊棐几尘消。花插军持水净。我心欢又惊。我心欢又惊。梦与神明相应。说有佛临凡境。办虔诚。可是西归近。亲劳幢盖迎。
桂枝香
作者：屠隆
朝代：明
体裁：曲

宵行多露。恩情忍负。试看颈上鶤弦。是妾伤心痛处。家乡又遥。家乡又遥。空望一江云树。谁浇椒醑。望成都。猿啸连肠断。鹃声带血呼。
桂枝香
作者：屠隆
朝代：明
体裁：曲

贴小旦上：家尊严命。蓦然修省。玉肌澡豆重添。衣裓薰香又整。信夫人念清。信夫人念清。真个水澄珠映。了了分明梦境。谢神灵。报道如来降。相将入化城。
桂枝香
作者：屠隆
朝代：明
体裁：曲

重泉无路。幽魂谁诉。灵随夜月波涛。泣断寒江烟雾。罗衣尽消。罗衣尽消。玉骨都无埋处。愁来千绪。谩欷歔。纵有琵琶调。湘灵不共居。
梁州令
作者：屠隆
朝代：明
体裁：曲

丑扮永王上：江淮铁骑起天潢。喜士马精强。朱旗一指海波扬。提虎将。搜豹略。举龙骧。
梁州令
作者：屠隆
朝代：明
体裁：曲

末扮木韬小生扮郭暧旦上：春光不改旧门墙。为何事凄凉。贴小旦上：游仙人去冷华堂。尘掩镜。妆褪粉。被销香。
梁州序
作者：屠隆
朝代：明
体裁：曲

二旦：曲阑珊歌扇初停。影蹁跹舞裙重整。羡惊鸿出浦。落雁投汀。真个是采珠洛水。解佩江皋。神女羞堪并。何当尘土质伴仙卿。疑踏金鳌背上行合前丑。
梁州序
作者：屠隆
朝代：明
体裁：曲

二生：二神姬鼓瑟湘灵。两仙郎吹笙缑岭。恁光生杜若。香掩芳蘅。也何妨纵观都市。人隘耶溪。千古风流盛。遥空凝绀。碧月华生。红阁含烟夜气清合前。
梁州序
作者：屠隆
朝代：明
体裁：曲

小旦：瑶阶下碧草芊绵。芳树上黄鹂睍睆。喜晴和风日。正好流连。雅称的华堂锦罽。宝埒香尘。罗袜灵妃浅。上公花底坐。晕朱颜。都道华阳句曲仙合前外庭作乐。
梁州序
作者：屠隆
朝代：明
体裁：曲

小生：瑶空入暮。银蟾破暝。天上楼船坐迥。蒹葭萧飒。冷风徐度歌声。只见帆低鹤鹳。�起鱼龙。潭影涵深靓。锦袍仙子降下神京。两腋飘飖羽翼轻合前。